By Камолиддин Иноятуллоҳ on 04/23/2019 МАҚОЛАЛАР ҲАРОМ АМАЛЛАР\nАллоҳ таоло деди: “Эй мўминлар, ароқ (маст қиладиган ичимлик ичиш), қимор (ўйнаш), бут-санамлар (яъни, уларга сиғиниш) ва (улар ёрдамида фол очиладиган) ёйлар шайтон амалидан бўлган ифлос (ва ҳаром) ишлардир. Шундай экан, улардан узоқ бўлингиз, шояд нажот топсангиз!” (Моида, 90). Оятда мазкур нарсалардан узоқ бўлишга, яқинига йўламасликка буюрилиши уларнинг ҳаромлигига кучли далилдир. Устига-устак, ароқ кофирларнинг илоҳлари ва бут-санамлари билан ёнма-ён зикр қилиниши «ароқ ҳаром эмас» дегувчиларга баҳона қолдирмайди. Саҳиҳ ҳадисларда ҳам ароқ ичадиган кимсаларга белгиланган алоҳида жазо ва таҳдидлар келган. Жобир ибн Абдуллоҳ разияллоҳу анҳумо ривоят қилган ҳадисда Пайғамбар саллаллоҳу алайҳи ва саллам шундай деганлар: “Ҳар бир маст қилувчи нарса ҳаромдир. Аллоҳ маст қилувчи ичимлик ичган кишига (қиёматда) «тийнатул хабал»дан ичиришни Ўзига вожиб қилди”, дедилар. Саҳобалар: “Ё Расулуллоҳ, “тийнатул хабал” нима?» деб сўрашган эди, “Дўзах аҳли баданидан чиққан тер ёки улар баданидан оққан суюқлик (қон ва йиринг)лар” деб жавоб бердилар (Имом Муслим).\nИбн Аббосдан ривоят қилинган ҳадисда Расулуллоҳ саллаллоҳу алайҳи ва саллам айтганлар: “Кимда ким маст қилувчи ичимликка муккасидан кетган ҳолда Аллоҳга йўлиқса, у Зотга худди бутпараст сингари йўлиқибди” (Табароний), дейилган. Яъни, маст қилувчи ичимликни ҳалол деб билган кимса бутпараст билан баробардир.\nҲозирги пайтга келиб маст қилувчи ичимликларнинг турлари кўпайиб кетган. Унга хилма-хил номлар қўйиб олишган: коньяк, пиво, вино, водка, шампан ва ҳоказо.\nПайғамбар саллаллоҳу алайҳи ва саллам айтганлар: “Умматимдан бир тоифа ароқ ичадилар, лекин унинг номини ўзгартириб оладилар” (Имом Аҳмад). Дарҳақиқат, бу тоифа умматда пайдо бўлди. Улар уни ароқ дейиш ўрнига “кайфиятни кўтарувчи ичимлик” деб атайдилар. Аллоҳ таоло айтади: “Аллоҳни ва мўминларни алдамоқчи бўладилар, ваҳоланки, фақат ўзларини алдаётганларини билмайдилар” (Бақара, 9).\nШариат турли ҳийла-найранг ва ўйинларга йўл бермайдиган аниқ чегарани белгилаб қўйган. Ҳадиси шарифда: “Ҳар бир маст қилувчи нарса хамр (ароқ)дир ва ҳар бир маст қилувчи нарса ҳаромдир” (Имом Бухорий ва Имом Муслим ривояти), дейилган.\nДемак, ақлни оздирувчи ва маст қилувчи ҳар қандай нарсанинг ози ҳам, кўпи ҳам ҳаромдир. Ҳарчанд унга бошқача ном қўйишмасин, унинг номи бир, ҳукми маълумдир.\n«Маст қилиш ёки кайф қилиш учун эмас, балки чанқоқ босиш учун озгина ичса бўлади», деб пиво ичувчилар мана бу ҳадисни яхшилаб ўқиб олсинлар: “Кўпи маст қиладиган нарсанинг озгинаси ҳам ҳаромдир” (Имом Аҳмад, Ибн Можа ва Дорақутний ривояти).\nРасулуллоҳ саллаллоҳу алайҳи ва саллам маст қилувчи нарсаларни, қуюқ ёки суюқ бўлсин, бир-биридан ажратмаганлар (яъни ҳаммаси ҳаромдир).\nМаст қилувчи ичимлик билан даволаниш мумкин эмас. Сабаби, Пайғамбар саллаллоҳу алайҳи ва саллам: “Аллоҳ азза ва жалла ҳаром нарсани даво (шифо) қилмаган”, “У даво эмас, дарддир”, деган сўзлари билан бу масалага узил-кесил нуқта қўйганлар.\nМаст қилувчи ичимлик сабабли лаънатланган кимсалар хусусида ушбу ҳадис етарлидир: “Аллоҳ маст қилувчи ичимликни ҳам, уни ичувчини ҳам, қуювчини ҳам, сотиб олувчини ҳам, сотувчини ҳам, тайёрлатувчини ҳам, олиб келувчини ҳам, олиб келтирувчини ҳам лаънатлади” (Абу Довуд ривояти).\nИбн Можа ривоятида: “Пулини егувчини ҳам” деган қўшимча бор.\nСўзимиз охирида Пайғамбаримиз Муҳаммад саллаллоҳу алайҳи ва салламнинг ароқхўрларга қарата айтган бир мавъизаларини келтирамиз: “Ким ароқ ичса ва маст бўлса, қирқ кун намози қабул бўлмайди, ўлиб қолса, дўзахга тушади, тавба қилса, тавбаси қабулдир. Яна ичса ва маст бўлса, қирқ кун намози қабул бўлмайди, ўлиб қолса, дўзахга тушади, тавба қилса, тавбаси қабулдир. Сўнг яна ичса ва маст бўлса, қирқ кун намози қабул бўлмайди, ўлиб қолса, дўзахга тушади, тавба қилса, тавбаси қабулдир. Шундан кейин яна ичса, қиёмат куни Аллоҳ унга «радғатул хабал» (ҳалокат балчиғи)дан ичиради”. Саҳобалар: “Ё Расулуллоҳ, «радғатул хабал» нима?” деб сўрашди. Пайғамбар саллаллоҳу алайҳи ва саллам: “Дўзах аҳлидан чиққан суюқлик (қон ва йиринг)лар”, деб жавоб бердилар (Ибн Можа ривояти).\nAvvalgi maqolaФарзанд тарбияси | #7 | Фарзандни ахлоқли қилиб тарбиялаш | Шайх Содиқ Самарқандий\nKeyingi maqola Гуноҳлардан аста-секин тийилса бўладими? | Шайх Содиқ Самарқандий\nAbduvakhob 04/23/2019 21:25\nBizga olloxni tanitishda xizmat qilayotgan shayximiz va ularning shogirtlari va shu narsalarni òqishligimmiz uchun xizmat qilayotganlardan ollox roziy bolsin\nIxlosOrg 06/11/2019 13:22


Шавкат Мирзиёев: «Одамлар «свет» ўчиши нималигини билмасин!»\nШавкат Мирзиёев: «Одамлар «свет» ўчиши нималигини...\n05.01.2018 20:15 0 1096\nСессияда «Xabar.uz» ахборот-таҳлилий порталининг вакили ҳам қатнашмоқда. Унинг маълумот беришича, видеоселектор шаклида ўтаётган сессияда Президент Шавкат Мирзиёев электр таъминотидаги узилишларни танқид қилган.\n«Одамлар Тошкент вилоятида «свет» ўчиши нималигини билмасин! 80 та трансформатор жадаллик билан таъмирланади», — дея таъкидлаган Ўзбекистон раҳбари.\nЎзбекистон Шавкат Мирзиёев сессия


Матбуот анжуманида Эрдоғаннинг сўзи (тўла матн): Биз дўст, қардош ва қариндош сифатида Ўзбекистоннинг кучли бўлишини ҳохлаймиз\n26 Октябрь 2017 10:25 1024\nЎзбекистон Республикаси президенти Шавкат Мирзиёевнинг Туркия президенти Режеп Таййип Эрдоған таклифига биноан Туркия Республикасига расмий ташрифи биринчи кунида Туркия Республикаси Президенти саройида бўлиб ўтган Шавкат Мирзиёев ва Режеп Таййип Эрдоғаннинг тор доирада учрашуви ҳамда икки мамлакат расмий делегациялари иштирокидаги мулоқотдан сўнг, давлат раҳбарлари қўшма матбуот анжумани ўтказишди.\nАнжуманни очган Туркия Президенти Режеп Таййип Эрдоған қуйидагиларни айтди:\nЖон Ўзбекистоннинг муҳтарам Президенти азиз қардошим Шавкат Мирзиёвга, сизларнинг ҳузурингизда яна бир бор “Ўлкамизга, пойтахтимизга хуш келибсиз” дейман. Жаноби олийларини ва делегация аъзоларини мамлакатимизда кутиб олишдан жуда катта бахтиёрлик ҳис этяпман.\nБу ташрифнинг аҳамияти шундаки, у 20 йиллик танаффусдан кейин илк бор амалга оширилди. Бу жиҳатдан бу ташриф биз учун ўта аҳамиятли ва маънолидир. Қадрли дўстим Мирзиёев билан аввал яккама-якка, кейин кенгайтирилган делегациялараро даражада музокаралар ўтказдик. Икки мамлакат ўртасидаги бу учрашувлар жуда фойдали бўлди. Иқтисодиётдан мудофааа саноатигача, соғлиқни сақлашдан қишлоқ хўжалигигача, таълимдан маданиятгача бўлган кўплаб соҳаларда ҳамкорлик имкониятларини муҳокама қилдик. Албаттаки, Марказий Осиёнинг 31, 5 миллион аҳолиси мавжуд бўлган ўлкаси Ўзбекистон, жуда бой ерости ва ерусти манбалари билан ҳар жиҳатдан стратегик мамлакат ҳисобланади. Дунёда табиий газ қазиб олишда еттинчи, уран қазиб чиқаришда тўртинчи, пахта етиштиришда олтинчи ва пахта экспортида иккинчи ўринда туради. Шундай бўлишига қарамай, иқтисодий ва савдо алоқаларимиз кутган даражамизда эмаслигини кўряпмиз. Ўзаро савдо айланмамиз 2016 йили 1,2 миллиард долларга тенг эди. Ҳамд бўлсин, бу йилнинг дастлабки саккиз ойида 900 миллион долларлик натижага эришдик. Иншооллоҳ, яқин муддатда бу кўрсаткични юқорига кўтарамиз. Бу мавзуда иккимизда ҳам, тадбиркорларимизда ҳам қатъиятни кўряпмиз. Ишбилармонларни тўла қўллаб-қувватлаймиз. Қадрли қардошим бошчилигида Ўзбекистон ҳозир жуда катта қарорлар билан жиддий ривожланишга йўл тутмоқда. Биз ҳам барча тажрибаларимиз ва имкониятларимиз билан уларга ёрдам беришга давом этамиз. Туркия, хабарингиз бор, қурилиш борасида дунёда иккинчи ўринда туради. Бу борада ҳам тажрибаларимизни Ўзбекистон билан баҳам кўришамиз. Эртага Истанбулда бўлиб ўтадиган Туркия-Ўзбекистон бизнес-форуми ҳам ҳар жиҳатдан фойдали ва баракали бўлиб ўтишига ишончим комил.\nМузокараларимиздаги яна бир алоҳида муҳим мавзу бу маданият ва туризм масаласидир. Айниқса, туризм соҳасини олсак, Ўзбекистоннинг Тошкент, Самарқанд, Бухоро каби жойлари биз учун катта аҳамият касб этади. Ўзбекистон маданият бешиги бўлган бу шаҳарлар жойлашган заминдир. Бу қадим шаҳарлар фақат Туркияда эмас, балки бутун Туркий дунёсида, Ислом оламида ўрни ва аҳамияти катта. Туризм соҳасида ҳамкорликдаги лойиҳаларимиз билан катта ишлар амалга оширамиз. Ҳаттоки, қадрли биродаримнинг менга айтганидек, у ерда тоғ-чанғи комплекси қуриш лойиҳасини турк ишбилармон сармояси билан амалга оширамиз. Бу ерда туриб, сизга яна бир хушхабар айтмоқчиман: Турк ҳаво йўллари, иншооллоҳ, 16 мартдан эътиборан Истанбулдан Самарқандга доимий учишларни йўлга қўяди. Бу билан икки қардош халқ, ўзаро муносабатларни янада мустаҳкамлайди.\nҲурматли матбуот вакиллари!\nБугунги музокарамизда минтақавий ўзгаришларни ҳам баҳолаб, фикр алмашинувида имкониятига эга бўлдик. Халқаро анжуманларда ҳамкорлигимизни ошириш борасида тўхталиб ўтдик. Бугун қабул қилинган Қўшма баёнотда ҳам келажак билан боғлиқ аниқ режаларимизни маълум қилдик. Бугун 22 шартнома ва битим имзоладик, эртага Истанбулда яна тўрт шартнома имзоланади. Умумлаштирганда, 26 шартнома ва битим билан бу ташриф доирасида катта бир ўзгаришни амалга оширяпмиз. Айниқса, давлат ходимларига таълим беришда, муҳандислик, соғлиқни сақлаш каби соҳаларда таълим ва грантлар борасида ташланадиган қадамларимизни ҳам кўриб чиқдик. Туркий Ислом цивилизациянинг икки қадим ўлкаси бир-бирига янада кўпроқ фойдали бўлиши йўлларини қандай топиш борасида фикр юритдик. Барча вазирлик ва идораларга Ўзбекистон билан ҳамкорликни ҳар соҳада ривожлантириш учун топшириқ бердик. Худди шундай кўрсатманинг Ўзбекистонда ҳам мавжудлиги бизни жуда хурсанд қилди. Имом Бухорий институти, Имом Мотуридий институтини орзу қилардик, бу борадаги орамиздаги ҳамжиҳатликдан жуда мамнунмиз. Албаттаки, Марказий Осиё давлатлари ўртасида ҳамкорликнинг ривожланишини чин юракдан истаймиз. Ҳар доим ифодалаганимиздек, бирдамликнинг, кучли бўлишнинг калити бирликдир. Бу борада ташланган ҳар бир қадам аҳамиятлидир, муҳимдир. Қадрли қардошим Мирзиёевнинг айниқса қўшнилар билан дўстлик муносабатларини ривожлантириш борасидаги сайъ-ҳаракатларини жон-дилдан қўллаб қувватлаймиз.\nЎзбекистоннинг миллий шоири, марҳум Абдулло Ориповнинг қуйидаги ажойиб ифодаси билан айтганда, Музаффар бўл, ғолиб бўл, ўктам, Дўст-у ёринг, қардошинг билан. Асрларнинг силсиласида Боқий тургай кошонанг сенинг. Улуғ башар оиласида.\n2017-02-26 18:11:16 4847\n2017-02-06 09:40:23 1193\n2017-03-19 17:01:45 3929\nЭрдоған Меркелга: ТЕРРОРИЗМ ИСЛОМИЙ БЎЛОЛМАЙДИ!\n2017-02-04 15:50:29 875\n2016-12-26 11:07:58 1186\n2017-02-03 11:20:26 1596


юртидаги «кичик ғалаба»дан илҳомланган уганда президенти Йовери Мусевени Африка мамлакатларига юзланди ва... давлат раҳбарлари учун ёш чегараларини (тепадан...) олиб ташлашга чақирди. «Кичик ... олиб ташлашга чақирди. «Кичик ғалаба» Бир ойча илгари уганда Олий суди парламентнинг мамлакат президентидан ёш чегарасини олиб ...\nуганда суди адвокат Боб Касангони 16 йилга озодликдан маҳрум қилди. Касанго ва ижтимоий таъминот вазирлигидаги шериклари пенсионерлар учун ажратилган ... айбланди, у ҳужжатларни қалбакилаштириш эвазига 15,4 миллиар уганда шиллинги (тахминан 4,1 миллион АҚШ доллари)ни қўлга киритишга уринган. Бу ...\nуганда парламенти ижтимоий тармоқлардан фойдаланган фуқароларни солиққа тортиш бўйича янги қонунни қабул қилди. Бу ҳақда «Haber7» хабар бермоқда. Янги ...


Қозоғистонда ўқувчиларга мактабга эркин тарзда келишларига рухсат берилди\n01:43 28 Октябр 2020\nSputnik / Ирина Адамова\n17:26 19.08.2020 (Янгиланган 17:34 19.08.2020) Ҳавола олиш\nЖорий эпидемиологик ҳолат туфайли янги ўқув йили масофавий шаклда бошланади. Педагогик кенгаш давомида ўқитувчиларга таълим қоидалари, шунингдек навбатчи синфларда санитария хавфсизлигини таъминлаш чоралари батафсил тушунтирилмоқда.\nТОШКЕНТ, 19 авг - Sputnik. Қозоғистон Таълим вазирлиги хабар беришича, ота-оналарнинг қарорига кўра ўқувчилар мактабга эркин тарзда келишлари мумкин. Бу ҳақда умумреспублика ягона педагогик кенгашида маълум бўлди.\nПедагогик кенгаш давомида ўқитувчиларга таълим қоидалари, шунингдек навбатчи синфларда санитария хавфсизлигини таъминлаш чоралари батафсил тушунтирилмоқда, деб хабар беради Таълим ва фан вазирлиги матбуот хизмати.\nТаъкидланишича, мактаб формасига қўйиладиган талаблар бекор қилинмади. Аммо вақтинча ўзгаришлар киритилди - ота-оналар фарзандини мактабга формада ёки бошқа қулай кийимда юбориш тўғрисида қарорни ўзлари қабул қилишлари мумкин.\nЎқувчилар ва ўқитувчилар ҳарорати ҳар куни текширилади. Агар у меъёрдан ошса, ўқувчи уйига юборилади, ўқитувчи эса ишдан четлатилади.\nТаъкидлаш жоизки, мактабларда мавжуд компьютерлар бир мунча вақтга муҳтож оилалар фарзандларига топширилади. Шунингдек ҳукумат ўқувчиларга бериш учун қўшимча ноутбук ва планшетларни ҳам сотиб олишни режалаштирмоқда.\n"Ҳар бир минтақа, таълим муассасаси, масофавий таълим учун интернет платформани мустақил равишда танлайди. Таълимнинг масофавий формати доирасида, ўқитувчилар ва ўқувчилар стриминг тизимларидан фойдаланишлари мумкин бўлади", - деб маълум қилишди вазирликда.\nЭслатиб ўтамиз, 2020-2021 ўқув йили Қозоғистонда масофавий форматда бошланади. Ота-оналарнинг истакларига қараб мактабларда 1-4 синф ўқувчилари учун навбатчи синфлар ташкил этилади. Бир синфда 15 кишидан ортиқ бўлмайди.


18 май 2022, Тошкент вақти: 21:50\nЎзбекистон Соғлиқни сақлаш вазирлиги маълумотига кўра, 19 март куни мамлакатда 126 кишида коронавирус аниқланган, уларнинг 106 нафари Тошкентда кайд этилган.\nБу жорий йил ҳисобидан қайд этилган энг юқори кўрсаткичдир. 18 март куни 124та янги ҳолат аниқланганди.\n19 март куни янги касалланиш ҳолатлари Андижон, Жиззах, Самарқанд, Сурхондарё, Хоразм вилоятларида 1, Бухорода 5, Тошкент вилоятида 10, Тошкент шаҳрида эса 106 та аниқланган.\nШунингдек 19 март куни Самарқанд вилоятида 6 нафар, Тошкент вилоятида 9 нафар, Тошкент шаҳрида 62 нафар бемор тузалиб, касалликдан соғайганлар жами 79708 (+77) нафарга етди ва соғайиш кўрсаткичи 98 фоизни ташкил қилмоқда.\nАйни пайтда тиббиёт муассасаларида даволанаётган 891 нафар бемордан 141 нафари оғир, 23 нафари эса ўта оғир аҳволда.\nБу жорий йил ҳисобидан қайд этилаётган энг юқори кўрсаткичдир. Вазирликнинг билдиришича янги ҳолатлар коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\nМамлакатда сўнгги беш кун ичида ўзбек расмийлари бераётган кундалик рақамларнинг яна сезиларли ортаётгани кузатилади.\nБу эса, одамлар орасида Ўзбекистонга яна коронавирус қайтаётганига оид хавотирларни кучайтирди.


2018/2019 ўқув йили учун Корпоратив бошқарув илмий-таълим маркази магистратурасига тингловчиларни қабул қилиш тўғрисида – cgc.uz\n2018/2019 ўқув йили учун Корпоратив бошқарув илмий-таълим маркази магистратурасига тингловчиларни қабул қилиш тўғрисида\n12.07.2018 ЯНГИЛИКЛАР ВА ҲАБАРЛАР\nЎзбекистон Республикаси Президенти ҳузуридаги Лойиҳа бошқаруви миллий агентлиги қошидаги Корпоратив бошқарув илмий-таълим маркази (марказ) 2018/2019 ўқув йилига “Бизнесни бошқариш” («Master of Business Administration – MBA») ва “Лойиҳа бошқаруви” («Project management») мутахассисликлари бўйича магистратурага тингловчилар қабулини эълон қилади.\nМарказга йиллик қабул квотаси қуйидаги миқдорда белгиланган:\n«Лойиҳа бошқаруви» («Project management») мутахассислиги бўйича – 40 киши;\n«Бизнесни бошқариш» («Master of Business Administration – MBA») мутахассислиги бўйича – 40 киши.\nЎқитиш тўлов-контракт асосида:\n«Лойиҳа бошқаруви» («Project management») мутахассислиги бўйича магистратуранинг бир йиллик таълим дастурига мувофиқ;\n«Бизнесни бошқариш» («Master of Business Administration – MBA») мутахассислиги бўйича магистратуранинг икки йиллик таълим дастурига мувофиқ амалга оширилади.\nЎқитиш якуни бўйича тингловчиларга магистрлик даражаси ва давлат намунасидаги тегишли дипломлар берилади.\nТаълим жаҳон андозаларига мос равишда ишлаб чиқилган ўқув дастурлар асосида олиб борилади ва тингловчилар ўқув-амалиётларни (стажировка) мамлакатимизнинг етакчи компания ва корпорацияларида ўташади.\nМагистратурага 40 ёшгача бўлган Ўзбекистон Республикаси фуқаролари, олий маълумотли (дипломли мутахассис, бакалавр) ва олий таълим муассасасини тугатгандан кейин камида уч йил иш стажига эга бўлган давлат ва хўжалик бошқаруви органлари, маҳаллий давлат ҳокимияти органлари, бошқа ташкилотларнинг раҳбар ходимлари ҳамда мутахассислари, шунингдек якка тартибдаги тадбиркорлар тест синовлари орқали очиқ танлов асосида қабул қилинади.\nТест синовлари қуйидаги фанлардан ўтказилади:\n«Лойиҳа бошқаруви» («Project management») мутахассислиги бўйича: инглиз тили, менежмент, иқтисодиёт назарияси;\n«Бизнесни бошқариш» («Master of BusinessAdministration – MBA») мутахассислиги бўйича: инглиз тили, Ўзбекистонда демократик жамият қуриш назарияси ва амалиёти, иқтисодиёт назарияси.\nКорпоратив бошқарув илмий-таълим маркази магистратураси тингловчилари учун ўқиш даврида улар эгаллаб турган иш ўринлари (лавозимлари) ва иш ҳақи сақлаб қолинади.\nҲужжатларни қабул қилиш муддати: 2018 йилнинг 16 июлидан 16 августигача.\nҚабул комиссияси душанбадан жума кунигача соат 9.00 дан 17.00 гача ва шанба куни соат 9.00 дан 15.00 гача Корпоратив бошқарув илмий-таълим марказининг қуйидаги манзили бўйича фаолият кўрсатади: Тошкент шаҳри, Миробод кўчаси 25–уй.\nБатафсил маълумотларни қуйидаги телефон орқали олиш мумкин: (+99871) 239-03-13.


Муҳаммад ар-Рашодий ас-Самарқандий\nМуҳаммад ар-Рашодий ас-Самарқандий -\nАбу Назр Муҳаммад ибн Исҳоқ ар-Рашодий ас-Самарқандий - Самарқанд аҳлидан эдилар. Абу Бакр Муҳаммад ибн Исо ат-Тарсусий, Абу Исо Муҳаммад ибн Исо ат-Термизий, Муҳаммад ибн Зав ал-Карминий ва Муҳаммад ибн Наср ал-Марвазийдан ҳадис ривоят қилганлар. Абу Саъд ал-Идрисий айтадилар: «Кўпгина катта ёшлилар у кишидан ҳадис илмидан таълим олардилар. Ишончли муҳаддис, фазилатли, тақводор ва парҳезкор эдилар. Ҳижрий 339 (милодий 951) йилда вафот этганлар».


Агар талаблари бажарилмаса, қизкетганликлар пикетга чиқади\nНукусдаги Қизкетган шаҳарчаси аҳолиси шаҳар ҳокими Жалғас Бердихонов истеъфосини талаб қилиб, пикет ўтказишга тайёргарлик кўраётганлиги ҳақида хабарлар тарқалмоқда.\nАҳоли Нукус шаҳри ҳокимини бир неча ҳужжатларни қалбакилаштиришда айблаётир.\nМаълум бўлишича, Ж.Бердихоновнинг ўтган йил 19 августдаги қарори асосида Қизкетган шаҳарча фуқаролар йиғини тугатилиб, унинг негизида 6 та маҳалла фуқаролар йиғини ташкил қилинган.\nҚизкетганлик Ўринбой Шимбергановнинг айтишича, бу қарор сохта ҳужжатлар асосида қабул қилинган. Чунки ўтган йил 6 августда йиғилиш ўтказилиб, шаҳарча фуқаролар йиғинини тугатмаслик тўғрисида қарор чиқарилган. Бироқ бу йиғилиш баённомаси қалбакилаштирилиб, шу асосда шаҳар ҳокими қарори тайёрланган.\nҚизкетган шаҳарча фуқаролар йиғини масъул котиби бўлиб ишлаган Маҳмуд Сатхонбоев шаҳарча раҳбарияти қонунбузарликларга қарши курашиб келгани учун шаҳар ҳокимлигига ёқмай қолганини таъкидлади.\nҚизкетган шаҳарча фуқаролар йиғинини тугатиш аслида шаҳарчани тугатиб, унинг Нукус шаҳри таркибидаги маҳаллаларга бўлиб юборилишини англатади.\nНукус шаҳри ҳокимлиги ташкилий назорат гуруҳи раҳбари Умирбек Султонов бу масалани ҳал этишда ҳеч қандай қонунбузарликларга йўл қўйилмаганини билдирди.\nУнинг айтишича, Қизкетган шаҳарчасини тугатиш масаласи Қорақалпоғистон Республикаси Жўқорғи Кенгашининг 2-чақириқ 15-сессияда тасдиқланган.\nҚизкетган шаҳарчасида 35 мингга яқин аҳоли яшайди. Аҳолининг яшаш шароити анча оғир.\nҚизкетганлик Ў.Шимбергановнинг сўзларига кўра, агар шаҳарча фуқаролар йиғини тугатилмаса, у аҳолининг муаммоларини тезроқ ҳал қилишга ёрдам берарди. Зеро, аҳолининг шаҳар ҳокими билан учрашиши жуда қийин.\nҚизкетганликлар бу масалада жуда кўп ташкилотларга мурожаат қилгани, лекин натижа бўлмаганини айтмоқда.\nУларнинг эътирофича, Нукус шаҳри ҳокими Ж.Бердихонов ўз вазифасидан кетмас экан, бу масала ҳам ҳал бўлмайди. Яқинда 1200 фуқаро номидан юқори ташкилотларга яна бир шикоят хати жўнатилган. Агар вазият яхши томонга ўзгармаса, улар пикетга чиқмоқчи.


Сирдаёрдаги автомобилларга техник хизмат кўрсатиш устахонасида ёнғин юз берди - Darakchi\nСирдаёрдаги автомобилларга техник хизмат кўрсатиш устахонасида ёнғин юз берди\nЖАМИЯТ 29.11.2019, 12:19\n2019 йилнинг 28 ноябрь куни соат 05:59 да Сирдарё вилояти Гулистон шаҳри “Намуна” маҳалласи Бунёдкор кўчасида жойлашган “Якка тартибдаги тадбиркор Б.Жумабоев”га тегишли автомобилларга техник хизмат кўрсатиш устахонасида ёнғин бўлаётганлиги ҳақида ёнғин-қутқарув хизматига хабар келиб тушган.\nВоқеа жойига 2 та ёнғин ўчириш бўлинмалари жалб этилган. Бўлинмалар кўрсатилган манзилга 3 дақиқада етиб борган ва ёнғин соат 06:07да ўраб олиниб, соат 06:34да тўлиқ бартараф этилган. Ёнғин ўчирувчиларнинг тезкор ҳаракатлари натижасида ёнғиндан устахона биносининг 100 кв.метр майдони сақлаб қолинган ва қўшни биноларга аланга ўтиб кетиши олди олинган.\nҲалок бўлган ва тан жароҳати олганлар йўқ. Ёнғин оқибатида устахонанинг ички қисми 30 кв.м майдонда ва ичида бўлган таъмирлашга олиб келинган 3 та енгил автомобиллар: фуқаро Ш.Ю.га тегишли “Лассети” русумли, фуқаро Х.М.га тегишли ВАЗ 21-011 русумли, ҳамда фуқаро О.Б.га тегишли ВАЗ 2106 русумли автомобиллари тўлиқ ёнган.


Туркманистонда давлат хизматчилари коммунал хизматлар тўловларини тақдим қилганидан сўнг маош олади\nТуркманистон расмийлари қарздорларни топиш масаласида чора-тадбирларни давом эттирмоқда ва аҳолини коммунал хизматлар учун тўловларга мажбурламоқда.\nЖумладан мамлакат давлат хизматчилари ойлик маошларни олишлари учун иш жойига уй тўловлари, жумладан, чироқ, газ ва сув учун ҳақ тўлангани бўйича маълумотнома тақдим қилишлари керак.\nАзатлық мухбири Туркманистоннинг Лебап вилоятидаги вазият хақида хабар беради. "Бюджетдагиларга электр, газ ва коммунал хизматлар учун ҳақ тўлангани борасида маълумотнома тақдим қилмайдиган тақдирда июль ва август ойлари учун маош берилмайди", - дея 4 август куни хабар берди Азатлықнинг минтақадаги мухбири.\nУнинг сўзларига қараганда, талаб қилинаётган маълумотномаларни олиш учун маълум вақт керак бўлади, навбатга туришлар эса бу жараённи мураккаблаштиради.\n- Талаб қилинаётган маълумотномаларни олиш учун камида бир ой керак бўлади. Электроэнергия бўйича муассасада навбатдалар жуда узундан узун бўлиб, минг кишигача навбатда туради. Шу туфайли, электр энергиядан ташқари маълумотнома олиш учун 50 манат (расмий курс бўйича 14 долларга яқин) пора беришга тўғри келади, - дея хабар беради Азатлықнинг Лебап вилоятидаги мухбири.\nУнга қадар уй-жой учун қарздорлик йўқлиги масаласида маълумотнома бўйича Туркманистоннинг бошқа минтақаларидаги давлат хизматчилари муаммо билан тўқнаш келган эди.\n17 июл куни Маридаги Азатлық мухбирларининг хабар қилишича, Мари вилоятидаги давлат муассасалари ва корхоналарининг ходимлари уй-жой бўйича қарздорлик йўқлигини тасдиқловчи ҳужжат тақдим қилишларини тасдиқлаган эди. Айрим маҳаллий ташкилотларнинг раҳбарияти ўз ҳаракатларини прокуратура талаби билан изоҳлашган эди.


Чиқиндихона остидаги Аждаҳо ёхуд Кенжа ботирни кутиб - zarnews.uz\nЧиқиндихона остидаги Аждаҳо ёхуд Кенжа ботирни кутиб\nБир бор экан, бир йўқ экан, мозийдамас бугунги замонда, қадимий Туроннинг гўзал ва бетакрор Самарқанд шаҳри бор экан. Бу шаҳар ўзининг меҳнатсевар аҳли меҳри билан гуллаб-яшнаб бораётганини бутун жаҳон кўриб, самарқандликларга ҳавас қилар экан.\nКунлардан бир кун ёвуз Аждаҳо ўзининг шум ниятларини амалга ошириш режасини тузибди. У шаҳар аҳли қалбидаги меҳрни йўқотиш, одамлар саломатлигини хавф остида қолдириш, юракларга қўрқув солиш мақсадида қадим кентга ҳужум қилмоқчи бўлибди. Аждаҳонинг севимли емиши хонадонлар, маҳаллалар, корхонаю ташкилотлардан чиқаётган турли хил чиқиндилар эканлигини англаган шаҳар аҳли ўз уйини, маҳалласини, шаҳрини чиқиндилардан тозалашга, она шаҳрини озода сақлашга бел боғлашибди.\nАждаҳонинг ҳужумини шаҳар аҳли жасорату матонат билан қайтараверибди, қайтараверибди. Кўчаю хиёбонлар кундан-кунга чирой очаверибди. Очликдан силласи қуриб, умидсизликка тушган Аждаҳо ноилож шаҳар четидаги Хишрав қўрғонига яқин жойга чекиниб, ўз ўлимини кута бошлабди.\nБуни қарангки, шаҳардаги барча чиқиндилар Аждаҳо жон сақлаётган шу жойга ташланар экан. Бу ёвуз Аждаҳо учун айни муддао бўлибди. Ҳар куни шаҳардан чиқадиган ботмон-ботмон чиқиндилар унинг олдига ташланаверибди. У мана шу чиқиндиларни еб, аста-секин куч тўплай бошлабди. Кейинги пайтлар бу ерга ташланаётган чиқиндилар шунчалик кўпайиб кетибдики, Аждаҳо шаҳар аҳлидан яшириниш мақсадида тоғдек уюлиб кетган чиқиндиларнинг остига кириб кетибди.\nЁвуз ва маккор Аждаҳо энди одамларга ўзини кўрсатмасдан ёмонлик қила бошлабди. Чиқиндиларни еб кучга тўлган бу махлуқ оғзидан олов эмас, балки инсон ҳаёти учун ўта хавфли бўлган заҳарли тутун чиқараркан. Бу тутун шу яқин атрофда яшайдиган одамлар, айниқса, йигирма мингдан ортиқ аҳоли истиқомат қиладиган Кимёгарлар қўрғони аҳли нафас оладиган ҳавони булғаркан. У оғзидан заҳарли тутун чиқарганда одамлар эшигу деразаларни зич ёпиб, уйда жон сақлашаркан. Акс ҳолда тутун оғиз, бурун ва кўзларни ачиштириб, одам боласини турли касалликларга гирифтор қилар экан.\nБундан қаҳри келган Тўнғич ботир Аждаҳони ахтариб, ўша улкан чиқиндихонага йўл олибди. Бир неча йилу ой уни қидирибди. Афсуски, тополмабди. Кейин Ўртанчи ботир қилич яланғочлаб, йўлга чиқибди, қидирибди. Буни қарангки, у ҳам Аждаҳони тополмай, сарсону саргардон бўлибди.\nЭнди навбат Кенжа ботирга келибди...\nАфсуслар бўлсинки, Қўҳи Қофда яшайдиган Девга қарши курашишга кетган Кенжа ботир ҳали Самарқандга қайтиб келмаган экан.\nАйни пайтда шаҳар аҳли Хишрав қўрғони яқинидаги улкан чиқиндихона остида яшаётган Аждаҳодан халос бўлиш учун Кенжа ботирни кўзлари тўрт бўлиб кутаётганмиш. Доно одамларнинг айтишича, Кенжа ботир тез кунларда келиб, Аждаҳони ўлдириб, Кимёгарлар қўрғонида яшаётган юртдошларини бу ёвузнинг заҳарли тутунидан халос этармиш.\nҲурматли ўқувчилар! Эртагимни шу ерда тугатмоқчиман. Чунки ҳали Кенжа ботир қайтиб келгани ва бирор қаҳрамонлик кўрсатгани йўқ. Насиб қилса, Кенжа ботирнинг жасорати ҳақида алоҳида эртак айтиб бераман. Ўшанда барча муроду мақсадига етади.\n«Самарқанд – Тошкент – Санк-Петербург» йўналишида дастлабки автобус йўлга чиқди


ЎзА - Асрий орзулар рўёби\n28.08.2018 16:51 Чоп этиш версияси\nПрезидентимиз Шавкат Мирзиёев ташаббуси билан таълим тизимида амалга оширилаётган изчил ислоҳотлар етук ва малакали мутахассислар тайёрлаш, мамлакатимизни янги босқичда ривожлантиришда юксак самаралар бермоқда.\nБунинг учун ҳар бир ҳудуднинг кадрларга бўлган эҳтиёжи чуқур таҳлил қилиниб, мамлакатимиздаги нуфузли олий таълим муассасаларининг филиаллари ташкил этилаётир. Жаҳон андозаларига мос жиҳозланиб, зарур мутахассисликлар бўйича шу ернинг ўзида олий маълумотли кадрлар тайёрлаш йўлга қўйилмоқда.\nБуни кейинги икки йилда Сурхондарё вилоятида амалга оширилган ишлар мисолида ҳам яққол кўриш мумкин.\nТермиз давлат университетида иқтисодиётнинг тўрт-беш тармоғи бўйича мутахассислар тайёрланаётган эди.\n– Давлатимиз раҳбари ташаббуси билан вилоятда мамлакатимиздаги етакчи олий таълим муассасаларининг филиаллари ташкил этилгани воҳада малакали мутахассисларга бўлган эҳтиёжни тўлдириш баробарида таълим жараёнида ҳалол рақобатни ҳам юзага келтирди, – дейди Термиз давлат университети ректори А.Тошқулов. – Термиз давлат университетининг монопол мавқеига чек қўйиб, ёшлар учун нафақат мутахассислик, балки олий таълим муассасасини ҳам танлаш имкониятини яратди. Профессор-ўқитувчиларни таълим сифати ва самарадорлигини оширишга ундади. Бу қулайлик, бу имконият вилоят аҳли, айниқса, зиёлиларнинг кўп йиллик орзуси эди.\nАлбатта, бу орзуни рўёбга чиқариш, чуқур билимли, изланувчан ўғил-қизлар вилоятнинг ўзида олий таълим олиб, малакали мутахассис бўлиши учун барча замонавий шароитлар яратиш ўз-ўзидан бўлгани йўқ. Бу – одамлар бугунги кундан рози бўлиб яшаши керак, деган эзгу ғоянинг, халқимизнинг обод ва осуда ҳаётини таъминлаш йўлида олиб борилаётган изчил ислоҳотларнинг амалдаги ифодасидир. Бу – халқ билан яқин мулоқот қилиш асносида одамларнинг дарду ташвиши, таклифу истаклари тингланиб, шу асосда рўёбга чиқарилаётган туб ўзгаришлар самарасидир.\nЎтган йили вилоятда Тошкент давлат аграр университети ва Ислом Каримов номидаги Тошкент давлат техника университетининг Термиз филиаллари ташкил этилиб, саноат-транспорт тармоқлари ва аграр соҳа учун етук мутахассислар тайёрлаш йўлга қўйилди. Давлатимиз раҳбари жорий йилнинг 18-19 январь кунлари Сурхондарё вилоятига ташрифи доирасида таълим ва соғлиқни сақлаш тизимларида мавжуд муаммоларни бартараф этиш, кадрларга бўлган эҳтиёжни таъминлаш бўйича тегишли топшириқлар берди. Шунга мувофиқ, жорий йил бошида Тошкент тиббиёт академияси ва Низомий номидаги Тошкент давлат педагогика университетининг Термиз, Термиз давлат университетининг Денов филиаллари ташкил этилиб, замонавий жиҳозланди. Бўлажак педагог ва тиббиёт ходимларининг соҳа сирларини пухта эгаллаши учун барча шароит яратилди.\n– Воҳада шифокорларга бўлган талаб йил сайин ортиб бораётган эди, – дейди вилоят соғлиқни сақлаш бошқармаси бошлиғи А.Норқобилов. – Жумладан, 1 минг 880 дан ортиқ малакали шифокорга эҳтиёж мавжуд бўлган, тиббиёт муассасаларининг умумий амалиёт шифокорлари билан таъминланиш даражаси қарийб 50 фоизни ташкил этиб турган бир пайтда ҳудудда олий маълумотли шифокорлар тайёрлайдиган ўқув даргоҳи ташкил этилгани аҳоли саломатлигини сақлашни янги босқичга кўтарди. Бирламчи тиббиёт муассасаларида хизмат кўрсатиш сифати ва самарадорлигини ошириб, аҳолининг тиббий маданиятини янада юксалтиришга хизмат қилмоқда.\nТермиз тиббиёт коллежи негизида иш бошлаган янги таълим муассасасида талаба-ёшлар учун барча шароит яратилган. Тошкент тиббиёт академияси аудиторияларида олиб бориладиган маъруза ва дарсларни тўғридан-тўғри талабаларга намойиш этишга мўлжалланган хоналарга эга ўқув бинолари билан таъминланган. Ахборот-ресурс маркази, ёпиқ спорт зали, 460 ўринли иккита талабалар турар жойи бўлажак шифокорлар хизматида. Машғулотлар ўзбек, рус ва инглиз тилларида олиб борилмоқда. Бу ўқув даргоҳига қабул қилинган 300 ўғил-қиз дастлабки ўқув курсини муваффақиятли якунлаб, иккинчи босқич талабаси бўлди. Бу йил очиқ-ошкора ўтган тест синовларида энг юқори балл тўплаган яна шунча йигит-қиз вилоятнинг ўзида шифокорлик касби бўйича таълим олиш бахтига эришди.\nЁшлар Тошкент давлат аграр университети ва Ислом Каримов номидаги Тошкент давлат техника университети Термиз филиалларида воҳа саноати, транспорт инфратузилмаси ва аграр тармоқлари учун 10 дан ортиқ мутахассислик бўйича ўзлари танлаган касб сирларини пухта ўрганмоқда. Тошкент тиббиёт академияси ва Низомий номидаги Тошкент давлат педагогика университетининг Термиз, Термиз давлат университетининг Денов филиалларининг бўлғуси мутахассисларини талабалар сафига қабул қилиш Термиз шаҳри ва барча туманлар кесимида шифокор ҳамда ўқитувчиларга бўлган эҳтиёж ҳисобга олинган ҳолда берилган квоталарга мувофиқ амалга оширилди. Бу мазкур таълим муассасаларида касб сирларини ўрганаётган талабаларни ўз ҳудудида аниқ иш билан таъминлашда муҳим омил бўлади.\n– Биз шифокорлик касбини эгаллаш учун узоқ-узоқларга бориб ўқиганмиз, – дейди кекса шифокор С.Пардаев. – Ўшанда бир кун келиб бизнинг ҳам вилоятда етук тиббиёт ходими тайёрлайдиган олий таълим муассасаси бўлишини тасаввур қилолмаганмиз. Мустақиллик йиллари бу филиални очиш учун кўп ҳаракат бўлганидан ҳам хабаримиз бор. Лекин, турли сабаблар билан бу таклиф рад этилаётган эди. Мана, қилса бўлар экан-ку! Қаранг, энди ёшларимиз қишлоғидан унча олис бўлмаган шаҳарда ўқиб, шифокорлик касбини эгаллаш бахтига эришиб турибди. Эрта тонгдан уларнинг аъло кайфиятда ўқишга кетаётганини кузатиб, гапнинг рости, ҳавасим келади.\n– Талабалик йилларимни эсласам, бугунги имкониятлар билан бизнинг давримиздаги шароитлар ўртасида осмон билан ерча фарқ борлигини сезаман, – дейди олтинсойлик меҳнат фахрийси Б.Соатов. – Педагог бўлиш мақсадида узоқда ўқиганим майли, у пайтларда олий таълим муассасамизда ҳозиргидек шароитлар қаёқда дейсиз. Бугун ёшларимиз қишлоқдан унча узоқ бўлмаган Денов туманидаги олий таълим муассасасида ўқимоқда. Ота-онаси ҳам “боламнинг аҳволи не кечди”, дея хавотир олмайди. Талабалар эса тез-тез уйига келиб туради. Ҳадемай улар мактабимизда ёш авлодга фан сирларини ўргата бошлайди. Буларнинг барчаси мамлакатимизда халқни рози қилиш, ёшларнинг бахту камоли йўлида зарур қулайликлар яратиш, уларнинг орзу-истакларини рўёбга чиқариш, муносиб турмуш кечиришини таъминлаш борасида кўрсатилаётган беқиёс ғамхўрликлар самарасидир.\nМамлакатимиз олий ва ўрта махсус таълим тизимида юз бераётган бу каби ўзгариш ва янгиланишлар нафақат юртимиз, балки қўшни давлатлар учун ҳам малакали мутахассислар тайёрлашга кенг имконият яратиб, олий таълим соҳасини дунёдаги замонавий таълим хизматлари бозорига айлантирмоқда. Бунга Термиз туманида фаолият юритаётган Ўзбекистон Республикаси Олий ва ўрта махсус таълим вазирлиги ҳузуридаги Афғонистон фуқароларини ўқитиш таълим маркази яққол мисолдир.\nПрезидентимиз ташаббуси билан барпо этилган замонавий таълим муассасаси Афғонистон томони эҳтиёжлари асосида иқтисодий-ижтимоий, транспорт-коммуникация ва бошқа соҳалар учун етук малакали олий ва ўрта махсус маълумотли мутахассислар тайёрлашга ихтисослашган. Марказ иш бошлаган дастлабки йилда муҳташам муассасада 130 дан ортиқ афғон ўғил-қизлари таълим олиб, олий маълумотли ўқитувчи ва темир йўл транспорти мутахассислиги сирларини ўргана бошлади. Келгусида бу ерда Афғонистон иқтисодиётининг бошқа тармоқлари учун ҳам олий ва ўрта махсус маълумотли мутахассислар тайёрлаш йўлга қўйилади. Бунинг учун қўшимча иншоотлар, сервис ва хизмат кўрсатиш нуқталари барпо этилмоқда. Қўшни давлат ёшлари ҳам барча қулайликларга эга таълим муассасасида ўқиб, касб ўрганаётганидан беҳад мамнун.\n– Ватанимдан узоқ бўлмаган, ўз навбатида буюк аждодларимиз юртида ўзбек тили ва адабиёти ўқитувчиси касбини эгаллаётганимдан жуда фахрланаман, – дейди афғонистонлик талаба А.Фаруқий. – Бизнинг аъло баҳоларга ўқиб, ўзимиз танлаган касбни чуқур эгаллашимиз учун бу ерда барча шароит яратилган. 10 дан ортиқ тўгарак фаолият юритмоқда. Тинч, фаровон юртда ташкил этилаётган турли кўрик-танлов ва фестивалларда ҳам ўзбекистонлик тенгдошларимиз билан бирга фаол иштирок этмоқдамиз. Афғонистоннинг келгуси тараққиёти ва афғон ёшларининг бахту камоли йўлида бундай шароитлар яратиб берилгани учун Ўзбекистон Президентидан миннатдормиз.


Forbes энг кўп маош олувчи 30 ёшдан кичик бўлган машҳурлар рейтингини эълон қилди\n22:16 / 16.11.2016 17369\nБиринчи ўринда америкалик қўшиқчи Тейлор Свифт бормоқда. Унинг ёши 26 да бўлиб, 2016 йил 170 млн доллар ишлаган. Иккинчи ўринда One Direction гуруҳи иштирокчилари бормоқда. Коллектив 110 миллион доллар даромад кўрган. “Барселона” футбол жамоаси ҳужумчиси Лионель Месси 81,5 млн доллар билан учинчи ўринни эгаллаган.\nКучли ўнликдан британиялик 28 яшар қўшиқчи Адель (80,5 миллион доллар), 28 яшар қўшиқчи Рианна (75 миллион доллар) жой эгаллаган. Рўйхатда, шунингдек, 22 яшар Жастин Бибер, сербиялик 29 яшар теннисчи Новак Жокович ва баскетболчи Кевин Дюрант (ҳар бири 56 миллион доллар атрофида) ҳам бор.\nForbes-30: илм-фан соҳасидаги етакчи ёшлар рўйхати


Кимё йўналишида Нобель лауреатлари маълум бўлди\n09.10.2019 15:04 0 1157\nШвециядаги Нобель қўмитаси кимё йўналишида 2019 йил лауреатлари номларини эълон қилди.\nОддий литий-ион батареяни кўп марта ишлатса бўладиган қилиб, қайта-қайта зарядлаш имкониятини очган олимлар — Жон Б. Гуденоф, М. Стэнли Уиттингем ва Акира Ёсино кимё бўйича 2019 йилги Нобелга сазовор бўлишди.\nЭртага, 10 октябрь куни адабиёт йўналишида мукофот эгалари аниқланади.\nкимё мукофот Нобель\nКоронавирус 30/07, 22:50\nУлар ҳам «қуруқ қўл» билан қолмайдиган бўлди\nХориж 27/07, 11:24\nРамзан Қодиров ўзини Нобель мукофотига лойиқ дея ҳисоблайди\nТаҳлил 13/06, 18:51\nЎзбек математикларидан Нобель совриндорлари чиқадими? Академик Шавкат Аюпов билан суҳбат


Қаҳрамонда”ги ўғирлик: ўғри қанча пулларни олиб кетган? Жиноят фош этилди! » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » Қаҳрамонда”ги ўғирлик: ўғри қанча пулларни олиб кетган? Жиноят фош этилди!\nКуни кеча Шароф Рашидов тумани, “Қаҳрамон” маҳалласида содир этилган ўғирлик тўғрисида хабар бергандик. Вилоят ички ишлар бошқармаси жиноят қидирув бошқармаси томонидан олиб борилган тезкор суриштирув ишлар давомидан ўғирликда гумон қилинаётган шахс қўлга олинди.\nМазкур жиноят жорий йилнинг 19 ноябрь куни Шароф Рашидов тумани, “Қаҳрамон” маҳалласида истиқомат қилувчи 1982 йилда туғилган фуқаро Б.Э.нинг уйидан 3 минг 100 АҚШ доллар ва 8 миллион 350 минг сўм пулларини номаълум шахс ўғирлаб кетганлиги оқибатида содир этилган эди.\nСуриштирувдан аниқландики, жиноят “Хаваслик” маҳалла фуқаролар йиғинида истиқомат қилувчи, 1997 йилда туғилган фуқаро К.М. томонидан содир этилган. Айбланувчидан далилий ашё сифатида 3 минг 57 АҚШ доллар, 5 миллион сўм пуллар хужжатлаштириб олинган.\n“Қаҳрамонда”ги ўғирлик: ўғри қанча пулларни олиб кетган?


Ҳожилар учун йўл чизмаси\nҚуйидаги боғламдан расмнинг яхши сифатлигини кўчириб олшингиз мумкин:\nMonday, 30 September 2013 12:50\nСурия атрофидаги НАТО қўшинлари\nMonday, 02 September 2013 14:12\n1 сентябр Ўзбекистон мустақиллиги куни\nSunday, 01 September 2013 01:31\nҚонунчилар Обамани Сурия масаласида Конгресс фотиҳасини олишга чақирмоқда\nАҚШда айрим қонунчилар президент Обамани Сурияни ўққа тутишдан олдин Конгрессдан рухсат олишга чақирмоқда. Конгрессмен Илеана Рос-Лейтиненнинг айтишича, Конгресс ҳарбий амалиётга рухсат берадими, йўқми, Обама унинг олдидан ўтиши керак.\n"Президент Буш олдинги урушлардан олдин худди шундай қилган эди", - дейди қонунчи аёл.\nЯна бир конгрессмен Барбара Лининг айтишича, Сурия можаросини ҳарбий йўл билан ҳал этиб бўлмайди. Ҳарбий ҳаракатларни бошлашдан аввал Конгрессда бу масала обдон муҳокама этилиши керак, дейди у.\nОқ уй матбуот котиби Жей Карнининг айтишича, Обама Вакиллар палатаси ва Сенатдаги етакчи аъзолар билан масалани муҳокама қилмоқда, аммо улардан рухсат олиши шарт эмас.\nРеспубликачи конгрессмен Скот Рижел барча аъзоларни Сурияни ўққа тутишдан олдин президентни Конгресс рухсатини олишга даъват этувчи мактубга имзо чекишга ундамоқда.\nБу ўртада БМТда Буюк Британия тақдим этган Сурия бўйича резолюстия лойиҳаси муҳокама қилинмоқда. Ҳужжатда аҳолини кимёвий қуролдан ҳимоя қилиш талаб этилади.\nБМТ инспекторлари ўтган ҳафта Дамашқ теварагида кимёвий ҳужум содир этилганига доир даъволарни тергов қилар экан, АҚШ ва Британия назарида воқеа ортида Сурия ҳукумати турибди.\nРоссия ташқи ишлар вазири ўринбосари Владимир Титовнинг айтишича, ҳозир резолюция мавриди эмас, чунки инспекторлар ҳали тергов хулосалари ва далилларни тақдим этгани йўқ.\nБМТ Бош котиби Пан Ги Мун Хавфсизлик Кенгашини Суриядаги вазият бўйича якдилликка чақирмоқда. БМТ терговчиларига ишини якунлаш учун вақт керак, деди у.\nСурия ташқи ишлар вазири Валид Муаллим ҳукумат кимёвий қуролни қўллашга буйруқ берганини инкор этар экан, АҚШ ва унинг Европадаги иттифоқчиларидан исбот талаб қилмоқда.\nШунга қарамай Ғарб Сурияга қарши урушга тайёргарлик кўрмоқда. Президент Обама сўнгги кунларда Британия, Франция, Канада ва Австралия раҳбарлари билан гаплашиб, уларни коалицияга тўпламоқчи.\nРоссия ташқи ишлар вазири Сергей Лавров четдан ҳарбий аралашув Сурия ва минтақада вазиятни беқарорлаштиради, демоқда. Лавров БМТ нинг Сурия бўйича махсус вакили Лахдар Брахимий билан телефон суҳбати чоғида ўз хавотирларини баён этган.\nБрахимийнинг айтишича, халқаро қонунчилик Хавфсизлик Кенгашининг рухсатисиз суверен давлатга қарши ҳарбий ҳаракатларни амалга оширишни ман қилади.\nSaturday, 13 July 2013 02:05\nFriday, 21 June 2013 13:36\nThursday, 20 June 2013 13:37\nThursday, 20 June 2013 13:35\nThursday, 20 June 2013 13:32


Қўқонда қўпқаватли уйлар қурилишини молиялаштириш муҳокама этилди\nҚўқон шаҳри ҳокими Маъруфжон Усмонов Жанубий Корея – Ўзбекистон бизнес ассоциацияси раисининг биринчи ўринбосари Ким Чанг Кеон бошчилигидаги делегация аъзолари билан учрашди.\nЖанубий Корея делегациясининг ташрифи Ўзбекистоннинг Сеулдаги элчихонаси томонидан ташкил этилган.\nУчрашувда Қўқон шаҳрида Жанубий Корея тажрибаси асосида бунёд этилаётган замонавий кўп қаватли уй-жойлар ва ижтимоий инфратузилмани ўз ичига олган “Hanshin Park City” мажмуаси бўйича музокаралар олиб борилди.\nЛойиҳа “Hanshin Engineering & Construction”, “Plus International” ва “Eurasia Networks Group” каби етакчи қурилиш компаниялари иштирокидаги консорциум томонидан амалга оширилмоқда.\nУшбу мажмуа доирасида қурилиши режалаштирилган замонавий хонадонларнинг намунаси барпо этилди ва маҳаллий аҳоли эътиборига тақдим этилди. Ҳозирги пайтда қурилиш ишлари фаол равишда давом эттирилмоқда ва лойиҳа бўйича барча ишлар 2025 йилда якунланиши режалаштирилган.\nКим Чанг Кеон ушбу мажмуа Ўзбекистонда хорижий ҳамкор томонидан энг йирик уй-жой қурилиши бўйича амалга оширилаётган лойиҳа эканини таъкидлар экан, у Жанубий Корея – Ўзбекистон бизнес ассоциацияси ва Ўзбекистоннинг Сеулдаги элчихонаси томонидан тўлиқ қўллаб-қувватланаётганини қайд этди. Ушбу лойиҳа доирасида маҳаллий аҳоли учун экологик тоза қурилиш материалларидан 5 минг 170 та замонавий хонадонни барпо этиш кўзда тутилган.\nТомонлар ушбу лойиҳа Ўзбекистон ва Жанубий Корея ўртасидаги узоқ йиллик ҳамкорлик ва икки халқ ўртасидаги дўстлик тимсоли бўлиб қолишини алоҳида эътироф этди.\nАдминистратор 17 Noyabr 2021 Кўрилган 50


Ғалати қарор. SpaceX ракета учирилишига бир ярим дақиқа қолганида парвозни бекор қилди - EFFECT.UZ\n. 19:15 | 01.03.2021\nАмериканинг SpaceX компанияси 60 та Starlink микроспутники билан Falcon 9 ташувчи ракетаси парвозини режалаштирилган вақтга 1 дақиқа-ю 24 сония қолганда бекор қилди. Бу ҳақда Daryo РБКга таяниб хабар берди.\n“Кейинги парвоз 1 мартда бўлиши мумкин”, — дейилади хабарда. Парвознинг бошланиши 18:15 га (Тошкент вақти билан) белгиланган.\nБекор қилиниш сабаблари ҳақида маълумот берилмаган. Falcon 9 Флорида штатининг Кеннеди Космик марказидан учирилиши керак эди.\nЭслатиб ўтамиз, 16 февраль куни SpaceX Флорида штатининг Канаверал бурнидан 60 та Starlink микроспутники билан Falcon 9 ташувчи ракетасини учирган эди.\nРакета спутникларни коинотга муваффақиятли етказди. Кейинроқ компаниянинг хабар беришича, Falcon 9’нинг биринчи поғонасини Атлантика океанидаги Of Course I Still Love You деб номланган сузувчи платформасига қайтариш амалга ошмади. Одатда SpaceX поғоналарни олиб кетиб, улардан қайтадан фойдаланади.\nЎзбекистонда 17 миллиондан ошиқ аёл истиқомат қилади\nЎзбекистон «Толибон» гуруҳи олдига қандай шартлар қўйгани маълум бўлди\nКўп тармоқли ишлаб чиқариш, қурилиш ва ижтимоий лойиҳалар – «ZARAFSHAN GOLDEN GROUP»\nҚўқон ҳокими аҳоли уйларини оқлаб берди


Акселератор гуруҳларининг 100 кунлик фаолияти сарҳисоб қилинди\nҚурилишга рухсат бериш жараёни 84 кунга қисқартирилди. Ҳудудларни ривожлантириш ва қурилишни режалаштириш бўйича Йўриқнома қайта ишлаб чиқилди. Коммунал хизмат корхоналари томонидан 20 миллионга яқин истеъмолчиларнинг маълумотлари қайта кўриб чиқилади.\nИжтимоий-иқтисодий ислоҳотлар Акселератори (Акселератор) доирасида вазирликлар ва идоралар раҳбарияти ҳамда Бирлашган Араб Амирликлари кураторлари иштирокида онлайн конференция ўтказилди, деб хабар бермоқда Kun.uz мухбири.\nКонференциянинг мақсади – Акселератор гуруҳлари ишини сарҳисоб қилиш ва 100 кунлик муддат доирасида аниқланган муаммоларни баҳолашдан иборатлиги таъкидланган.\nАкселераторнинг асосий вазифаси бу - давлат органлари ва ташкилотлари ресурсларини жалб қилиш орқали ижтимоий-иқтисодий ривожланиш соҳасидаги долзарб муаммоларни тезкор ва самарали ҳал қилиш ҳисобланади. Муаммоларни ҳал қилиш муддати одатда 100 кун этиб белгиланади ва мазкур муддат давомида давлат идоралари, хусусий сектор ва муаммога алоқадор бошқа томонлар иштирокида Акселератор гуруҳи ўз ишини олиб боради.\nАкселератор доирасида 100 кун ичида қуйидаги 4та йўналиш бўйича муаммолар ўрганилган.\nҚурилишга рухсат бериш тизимини соддалаштириш\nҚурилишга рухсат бериш жараёни 84 кунга қисқартирилган. Шу билан бирга, тегишли вазирлик ва идоралар томонидан ўзларининг ҳудудий органлари фаолиятини назорат қилиш учун электрон тизимини яратиш мақсадида онлайн платформани бирлаштириш учун ҳамкорлик йўлга қўйилган.\nШаҳарларнинг бош режаларини ишлаб чиқиш\nГуруҳ томонидан «Ҳудудларни ривожлантириш ва қурилишини режалаштириш бўйича шаҳарсозлик ҳужжатларининг таркиби, ишлаб чиқиш, келишиш ва тасдиқлаш тўғрисида»ги Йўриқнома қайта ишлаб чиқилган. Жумладан:\nҲар бир туман, шаҳар ва қишлоқ (овул) аҳоли пунктлари бўйича маҳаллий ҳокимликлар электрон сайтида маълумотлар базасини ташкил этиш орқали ахборот олиш соддалаштирилган.\nШаҳарсозлик ҳужжатларини ишлаб чиқиш ҳажми қисқартирилган.\nШаҳарсозлик ҳужжатларини тегишли ташкилотлар билан электрон тартибда келишишни жорий этиш белгиланган.\nБуюртмачи томонидан киритилганидан сўнг бош режаларни ишлаб чиқиш муддати 12 ойдан 10 ойга қисқартирилиши кўзда тутилган.\nБош режаларни ишлаб чиқиш учун ажратилаётган маблағларни 3-19 фоизгача камайтириш бўйича тегишли таклифлар ишлаб чиқилган.\nКоммунал хизматларнинг ягона биллинг тизимини яратиш соҳасидаги муаммоларни ҳал қилиш\nҲисоб-китоб тизимларидаги маълумотлар қайта ишланиб, истеъмолчиларнинг ЖШШИР (ПИНФЛ) рақамларини коммунал корхоналарнинг биллинг тизимларига киритиш ва доимий маълумотлар алмашинувини йўлга қўйиш режалаштирилган.\nЛойиҳа доирасида коммунал хизмат корхоналари томонидан 20 миллионга яқин истеъмолчиларнинг маълумотлари қайта ишланиши кўзда тутилган. Хусусан:\n«Ҳудудий электр тармоқлари» АЖ - 7 миллиондан ортиқ абонент;\n«Ҳудудгазтаъминот» АЖ - 3,5 миллионга яқин абонент;\n«Ўзсувтаъминот» АЖ - 3,5 миллионга яқин абонент;\n«Тошиссиққувати» ДУК - 417 мингдан ортиқ абонент.\n«Оилавий тадбиркорликни ривожлантириш» лойиҳаси доирасида Тошкент вилояти Бўка туманида 55 нафар аёлнинг рўйхати тузилиб, малака ошириш курслари ташкил этилган.


Apple Watch савдоси ҳажми барча швейцар соатлари савдоси ҳажмидан ошиб кетди\n23:31 / 06.02.2020\nStrategy Analytics фирмаси маълумотларига кўра, 2019 йилда Apple компанияси 30,7 млн дона Apple Watch соати сотди. АҚШ компанияси бу кўрсаткич бўйича барча швейцар соатлари брендларининг умумий савдоси ҳажмини ортда қолдирди.\nМаълумотларга кўра, Apple Watch савдоси ҳажми 2019 йилда 2018 йилга нисбатан 36 фоизга кўпроқни ташкил қилган. Барча швейцар брендларининг соатлари умумий савдоси ҳажми эса 2019 йилда 13 фоизга камайиб, 21,1 млн донани ташкил қилган.\nThe Verge нашрининг аниқлик киритишича, Apple’нинг ўзи Watch соатлари савдоси ҳақидаги маълумотларни ошкор этмайди. Strategy Analytics’нинг баҳоси ритейлер ва бошқа ишлаб чиқарувчилардан олган маълумотларга асосланган. Фирманинг ижрочи директори Нил Моустоннинг айтишича, оддий соатлар ёши катта истеъмолчилар орасида ҳали ҳам оммалашган, бироқ ёшлар ақлли соатлар ва фитнес-билакузукларни маъқул кўришмоқда.\nТаҳлилчиларнинг таъкидлашича, Swatch ва Tissot швейцар соатлари брендлари смарт-соатларга курашни бой бермоқда. Apple истеъмолчиларга ёш харидорларга мўлжалланган қизиқроқ маҳсулот таклиф қилмоқда. Бозордаги жорий ҳолат ҳисобга олинса, Швейцария соатсозлик компанияларида вазиятни ўз фойдасига ўзгартириш учун оз вақт қолмоқда.\nMacRumors нашрининг эслатишича, 2017 йилда Apple бир чорак бўйичагина швейцар компанияларини ортда қолдира олган, бироқ йил натижаларига кўра у бундай натижага илк бор эриша олди.\nСингапурда Apple Watch соатлари билан шуғулланувчиларга пул тўланади\n14:54 / 19.08.2019\nApple Watch Series 5 янги соатлари iPhone 11 билан бирга тақдим этилиши кутилмоқда\n16:38 / 10.10.2018\nApple қандай қилиб соатсозликда швейцарияликларни енгди?


ИнтерФУТБОЛ :: Кшиштоф ПЕНТЕК: «ҲОЗИРЧА 9-РАҚАМГА МУНОСИБ ЭМАСМАН»\nКшиштоф ПЕНТЕК: «ҲОЗИРЧА 9-РАҚАМГА МУНОСИБ ЭМАСМАН»\nҚишки трансферлар бозорида бир қатор эътиборга молик харидлар амалга оширилди. Шулардан бири «Женоа»нинг польшалик ҳужумчиси Кшиштоф Пентекнинг «Милан»га ўтиши бўлди. Миланликлар футболчи учун 35 миллион евро тўлашди. Бу Польша футболи учун рекорд натижадир. Ҳозиргача ҳеч қайси клуб поляк футболчиси учун бунча кўп тўламаган. Пентек «россонери» билан шартнома имзолаганидан сўнг ҳамкасбларимизга интервью берди.\n— Табриклаймиз. Энди «Милан»нинг бир қисмига айландингиз. Охирги кунларда қанча ухладингиз?\n— Жуда кам. Шартнома имзолаган куним тунги соат бирда ухладим. Ҳақиқий адреналин. Охирги кунлар ҳақиқатан ҳам интенсив бўлди. Ҳозир ишим жуда кўп. Лекин аста-секинлик билан уларни жойига тушириб оламан. Пайшанба куни оғир ўтди: матбуот анжумани, фотосессия, клуб канали учун интервью.\n— Ўтган ҳафта ўртасида Миланеллода саккиз соат бўлдингиз. Дастлабки таассуротлар қандай?\n— Ажойиб. Мен буюк клуб аъзосига айландим. Фаолиятимдаги кейинги қадамларни қўйиб, орзуларимни амалга оширишни истайман. Тўғри қарор қабул қилганимга ишончим комил. Ўзимни яхши ҳис қиляпман. Йигитлар ҳам ажойиб тарзда кутиб олишди. Кейин биринчи машғулотимни ўтадим. Барчаси эртакдагидек.\n— Бош мураббий Женнаро Гаттузо билан гаплашдингизми?\n— Ҳа, лекин суҳбат жуда қисқа бўлди. У жамоа билан бирга эканлигимдан хурсандлигини айтиб, омад тилади. Умуман олганда, яхши суҳбат қуришга ҳали имкон туғилмади.\n— Миланелло машғулотлар базасига борганингизда чиндан ҳам буюк клубга келганингизга ишонч ҳосил қилдингизми?\n— Бу ерда ҳаммаси юқори савияда. Олтита майдон. Улардан иккитасида қишда машғулот ўтказиш учун иситиш тизими бор. Битта сунъий майдон ва иккита спорт зали. Ҳар бир футболчи учун алоҳида хона. Ажойиб жой экан. Ҳар бир вазиятда, ҳар куни янги таассуротлар оляпман. Тиббий кўрик, клуб раҳбарлари билан тушлик, шартнома имзолаш, клуб музейига саёҳат. Барчаси лол қолдирди. Одамлар қачондир шундай жойларда бўлиш учун бир умр футбол ўйнашади.\n— Ўтган ярим йил ичида сиз нафақат «А» серияни, балки бутун Европани ажаблантирдингиз. Боз устига, трансфер нархингизга ҳам анча ўсди. Буни ҳис қиляпсизми?\n— «Женоа»га борганимда, қишдаёқ жамоадан кетишим мумкинлигини хаёлимга ҳам келтирмагандим. Лекин шундай таклиф тушдики, уни рад этиш имконсиз эди. У ҳамма томон учун маъқул бўлди. Янада ривожланишим учун ажойиб вазият юзага келди. Бунга ҳеч ким халақит беришни истамади. Ишончим комил, барчасини тўғри қилдим. «Милан»дек клубнинг таклифини рад этиш қийин. Бу ерга захирада ўтириш учун келмадим. Буюк клубда ўзимни кўрсатиш учун катта имконият бор. Мавсум аввалида кўпчилик учун кутилмаган ўйинчи бўлдим. Гол уришни бошлаганимда, Европанинг кучли клубларидан таклифлар тушишини кўнглим сезганди. Лекин ёзгача «Женоа»дан кетмасликка қарор қилгандим. Кейин воқеалар шиддат билан ривожланди. Ҳаёт шуниси билан қизиқ-да.\n— «Милан» жиддий қизиқиш билдирдими?\n— Ҳа. Улар икки ҳафта олдин таклиф билан чиқишди. Клуб гапни чўзиб ўтирмасдан, «Сен бизга кераксан. Шунча пул таклиф қиламиз. Жавобинг қандай?» деб сўрашди. Ортиқча иккиланмадим. «Женоа» учун яхши пул, мен учун янги имкониятлар.\n— Айтганча, кичик Кшиштофнинг «Милан» ранглари акс этган сочиқда тушган суратлари интернетда шов-шув кўтарди.\n— Ўшанда «Милан»нинг шонли даври эди. Кўплаб дўстларим каби мен ҳам шу жамоага мухлислик қилардим. Ҳозирги кунгача елкага шу сочиқни ташлашим мумкин эди. Энди эса жамоанинг ҳақиқий либосини киймоқдаман. Ҳаётда ҳамма нарса бўлиши мумкинлигига яна бир ишора. Лекин бу ҳолатимдан ҳаволаниб кетмоқчи эмасман. Ёшим энди 23да ва ҳали кўп иш қилишим керак. Бир давра қаҳрамони бўлиб, кейинчалик йўқолиб қолишни истамайман. «Милан» билан Чемпионлар Лигасида ўйнамоқчиман.\n— Қаллиғингиз Паулина билан гаплашганимизда, отангиз билан тушган расмингиз борлиги, у «Милан» футболкасида бўлганини таъкидлади.\n— Ҳа. Лекин бу суратнинг сифати унчалик яхши эмаслиги учун ҳеч қаерда кўрсатмаганман. Қайсидир ўйиндан кейин олинганди. Биз футбол ўйнаётгандик. Кейин отам мени олиб кетгани «россонери» футболкасида ташриф буюрган. Уни шу жамоа мухлиси деса ҳам бўлади.\n— Уйга қўнғироқ қилиб, «Энди «Милан» ўйинчисиман», деганингизда, улар қандай жавоб беришди?\n— Отам аввалига хотиржам эди. Менга «Аввалига келишиб олишсин», деди. Афтидан ўтишга ҳозирланиб, кейин қийналиб юрмаслигимни истади.\n— «Вест Хэм» ҳам аниқ таклиф билан чиқдими?\n— Ҳа, таклиф яхши эди. Лекин «Женоа» уларга рад жавобини берди. Генуяликлар «Милан» билан келишиб олишни исташди. Мен ҳам айнан «россонери» сафига ўтишга хоҳлагандим. «Вест Хэм»дагилар хафа бўлишмасин-у, улардан кўра буюкроқ клуб аъзосига айландим. Таклиф қилинган пуллар ҳам деярли бир хил эди. Аммо фаолиятимнинг бу қисмида маблағ асосий ролни ўйнамаслиги керак. Бу ерда Чемпионлар Лигасида ўйнаш имкониятим бор.\n— Демак, ҳисоб рақамингизга қанча пул келиб тушиши унчалик аҳамиятга эга эмас.\n— Ҳа. Агар пул асосий мақсадим бўлганида, ёзгача кутишим ёки бошқа жамоага йўл олишим мумкин эди. Асосан ўсишим мумкин бўлган вариантга эътибор қаратдим. Оиламни боқишим учун имкониятим етарли. Шу тариқа ўз йўлимни танладим.\n— 9-рақамга нима бўлди? Нима учун «19»ни танладингиз?\n— Бу борада клуб билан гаплашдим. Тўғрисини айтаман, 9-рақамни олишни жуда истагандим. Мақсадимни яширмадим. Лекин клубдагиларнинг бу борада фикрлари бошқача экан. Улар мазкур рақамни бироз сақлашмоқчи. У ҳақли равишда совға бўлиши керак. Филиппо Инзаги ёки Марко ван Бастеннинг кўрсаткичларига яқин келган футболчиларга беришни мақсад қилишган. Қисқаси, 9-рақам эгаси бўлиш учун ҳали ўзимни кўрсатишим лозим.\n— Шартнома билан боғлиқ кунлар сизни ритмдан чиқармадими?\n— Йўқ. «Женоа» билан қисқа йиғинда яхши қатнашдим. Ўзимни кучли ҳис қиляпман. Тўғри, сўнгги ҳафта жуда тиғиз ўтди. Сариқ карточкалар туфайли душанба куни «Милан»га қарши ўйнай олмадим, аммо стадионга бордим.\n— «Наполи»га қарши майдонга тушасизми? (интервью ўйиндан бир кун олдин олинган).\n— Шундан умидворман. Ҳаммасини мистер Гаттузо ҳал қилади. Машғулотларда мени кузатиш учун унда кўп вақт бўлмади. Шу боис ҳам мураббийнинг ҳар қандай қарорини тўғри қабул қиламан. Аслида эса, асосий таркибда майдонга тушишни истардим. «Сан Сиро»даги дастлабки учрашувимда мухлисларга ўзимни кўрсатмоқчиман. Боз устига, бу катта ўйин.\n— Биз учун ҳам қизиқ. Икки польшалик ҳужумчи: Пёнтек - Миликка қарши.\n— Арек ҳозир яхши формада. Тўпурарлар баҳсида ҳам мени қувишда давом этмоқда. Лекин охирги сўзимни ҳали айтмадим.\n— Гаттузо сизни Кутроне билан бирга туширадими? «Милан» қандай схемада ўйнайди?\n— Ҳозир бир нарса дейишим қийин. Икки тарафлама ўйинда иштирок этдик. Аммо бундан хулоса чиқариб бўлмайди.


Президент Рамазон ҳайитининг биринчи куни беморлар ҳолидан хабар олди – Газета.uz\nПрезидент Рамазон ҳайитининг биринчи куни беморлар ҳолидан хабар олди\nШавкат Мирзиёев Тошкент шаҳар руҳий касалликлар клиник шифохонаси ва Мирзо Улуғбек туманидаги «Мурувват» уйига бориб кўрди.\n27 июн 2017, 10:42 Сиёсат\nЎзбекистон Президенти Шавкат Мирзиёев 26 июнь, Рамазон ҳайитининг биринчи куни Тошкент шаҳар руҳий касалликлар клиник шифохонасини бориб кўрди, деб хабар қилди ЎзА. Бу ерда ҳозир қурилиш-реконструкция ишлари амалга оширилмоқда. 2015−2016 йилларда 4 янги бино фойдаланишга топширилди. Икки қаватли яна бир корпус қурилмоқда. Президент шифохона эски биноларини янгилаш борасидаги лойиҳалар билан танишди. Беморларга яратилган шароитларни кўздан кечирди.\nШифохонада 18 бўлим ташкил этилган. Клиник-биокимё лабораторияси, рентген, УТТ, энцефалография, экспертиза хоналари зарур восита ва малакали мутахассислар билан таъминланган. Шифохона Тошкент тиббиёт академияси, Тошкент педиатрия тиббиёт институти, Тошкент врачлар малакасини ошириш институтининг руҳий касалликлар кафедралари учун клиник база ҳисобланади.\nШавкат Мирзиёев Мирзо Улуғбек туманидаги «Мурувват» уйида ҳам бўлиб, беморлар учун яратилган шароит билан танишди.\nИнтернат уйи 1979 йилда қурилган. Интернатда руҳий касал ногирон эркаклар даволанади.\nБугунги кунда бино ва унинг конструктив элементларининг техник ҳолати таъмирталаб. Давлатимиз раҳбарига мазкур интернат ҳудудини кенгайтириш ва қўшимча бинолар қуриш лойиҳаси ҳақида маълумот берилди.\nУлуғ айём кунлари бундай савоб ишларни қилиш, беморлар ҳолидан хабар олиш ҳар биримизнинг эътиборимизда бўлмоғи зарур, деди давлатимиз раҳбари.\n«Газета.uz» 5 173


Рейтер: “Амалда ҳеч нарса ўзгармаган” « Ўзбекистон Халқ Ҳаракати\nРейтер: “Амалда ҳеч нарса ўзгармаган”\n02 October 2019 - 9:40\n“БиБиСи” радиоси хабар беришича, Ўзбекистондаги мавжуд вазият яқинда Буюк Британиянинг нуфузли “Рейтер” ахборот агентлиги диққатига тушган.Нашрга кўра, Ўзбекистонда узоқ йиллар амалда бўлган “раҳбардан олдин ишдан кетмаслик” одати ҳалиям йўқолмаган.Аксинча, ислоҳотчи Шавкат Мирзиёев қудратга келгач, янада кучайган, таъбир жоиз, мулозимларнинг ҳаётлари янада қийинлашган.\nРейтер муаллифга кўра, Ўзбекистонда давлат хизматчиларининг уч йилдан буён дам олишсиз, кунига 15 соатлаб ишлаб, ҳушларини йўқотиш даражасида ҳолдан тойиб қолишаётганига оид кенг тарқалган қарашларнинг яна бир ифодаси бўлган.\n“Рейтер”нинг ёзишича эса, натижада ўз иқтисодини ташқи дунёга очаётган Ўзбекистонга оқиб келаётган хорижликлар ишбилармонлар учрашувлари чоғида маҳаллий мулозимларни бедор тутиш каби ноодатий ва қўшимча вазифа қаршисида қолишмоқда.\nАгентликнинг Ғарблик бир молиячидан иқтибос келтиришича, тушдан кейинги учрашувлари чоғида ўзбекистонлик ўрта бўғин мулозимини икки бор ухлаб қолган.\nТизимдаги ҳолдан кетиш ҳолатини сезган шекилли, Мирзиёев ўтган ой мулозимларга бироз енгиллик берди.\nУларнинг шанба кунлари кечки соат 17:00 да ишдан кетишлари мумкинлигини айтди.\nЯкшанбани эса, ўз оилалари билан бирга ўтказишлари кераклигини уқтирди, деб давом этилади бу мақолада.\nАммо, шунда ҳам, бир ўзбек мулозимининг “Рейтер”га айтишича, “амалда ҳеч нарса ўзгармаган”. Яъни, ҳаммаси деярли ўша туришича қолган.


Еркин Қарақалпақстан Вести Каракалпакстана 17:38:13, 05.12.2021\nЖЕР ТОЙСА ЕЛ ТОЯДЫ, ЕГИН ТӘРБИЯНЫ КҮСЕЙДИ\nСарғыш тартқан гүз бояўлары шөп-шарлық пенен дәрья бойындағы тораңғылларды гөззал түске ендирген. Атыз толтырып, қарыс сүйем өскен бийдайдың желкилдескен нәлшелери көрген көздиң жаўын алады.\nҲадалый дийқанға усап нышлы белин ийнине салып, жап-салма, шел жағалап жүрген «Досжан аўыл» фермер хожалығының баслығы Руфат Нәжимовты атыз басында ушыраттық. Ҳармасын, сәлем-әликтен соң хожалыққа тийисли 90 гектарлық егислик жерлери жақын жылларда майда жыңғыллықлы тоғайлық екенин еследи.\nМәмлекетлик буйыртпаға кирген пахта, бийдайдың ҳәр жылғы жобалы тапсырмаларын артығына орынлап, қуўанышқа бөленгени менен тәшўишлери де арта түсипти.\n— Қыс қарлы болып, «ақ көрпе»син жамылмастан бурын қунарлығы төменлеп кеткен айырым атызларға 5 тоннадан жергиликли төгиннен таярлаған намбарымды шығаражақпан. Дәслепки қәдемимде қолыма бийдайдың бир қысым дәнин услатып: «атызға шаш, мийнетин де, рәҳәтин де өзиң көр» деген дийқаншылықтағы устазым «пилмамыт» лақаплы Көптилеў ағаны ҳүрмет пенен тилге аламан.\n— Ертеректе салы егилгенликтен суўға қанық, минерал төгинлери менен азықландырылған, инженерлик системада ашылып, жап-салма, коллектор тармақлары саз ислейтуғын егислик жерлериме тек суў жетиспейди. Оның да есабын таўып, ултанында ғана сызылып ағатуғын дәрьяға насос қурып суўғарамыз. Нәтийжеси жаман емес, 35 гектарлық гүзлик бийдайдан 70 тонна қырмызы дән, шигит егилген 20 гектардан орташа есапта 26 центнерден 53 тонна «ақ алтын» жетистирдик. 35 гектарға гүзлик бийдай егиў режеси әлле қашан сапалы байытылып, агротехникалық қәделерге сай тәрбия жумысларын баслап жибердик.\nАзық-аўқатлық, от-жемлик егинлерден де ҳәр жылы мол зүрәәт жетистирип киятырмыз. Ең шешиўши мапаз — жыйын-теримде хожалық ағзалары менен аўыл турғынлары жақыннан жәрдем берди. Әсиресе, механизатор Дәрьябай Ақымбетовтың мийнети салмақлы болды.\nХожалығымыздың жайласқан жери шарўашылық ушын жүдә қолайлы екенин есапқа алып, дийқаншылыққа егиз тараў  шарўашылықты қолға аламыз, - деген Руфаттың жақсы нийетине тилеклес болдық.\nСәне: 20.10.2021 17:10:11


Архивы ЖИНСИЙ ЗАИФЛИК ⋆ WWW.SAVOL-JAVOB.COM\nБу асосан эркакларда учрайди. Ҳар бир ота-она боласининг жинсий аъзоларини чақалоқлигидан кузатиб бориши керак. Бир хил болаларда тухум битта, баъзиларида битта тухум юқорида, биттаси пастда бўлади. Бундай ҳолда болани ўз вақтида даволатилмаса простата бези қуриб ёки модда ишлаб чиқаролмай қолади. Баъзи болалар ўсмай қолиши мумкин. Орқа миядаги касаллик ҳам жинсий заифликни келтириб чиқаради. Катта ёшдаги …\nЖИНСИЙ ЗАИФЛИК Читать полностью »


Суви йўқ саҳрода Нуроталик фермер 300 гектар боғ яратди | O'zLiDeP\nСуви йўқ саҳрода Нуроталик фермер 300 гектар боғ яратди\nБу галги қаҳрамонимни Нурота марказидан 80 км узоқликда, тоғлар орасида жойлашган кичиккина қишлоқдан топдим. Қишлоқ Сувли дея аталса-да, унда ичимлик суви-ку йўқ, қудуқдан тортиладиган сув ҳам нафақат ичишга, ҳатто ўсимликларни суғориш учун-да яроқсиз. Шундай бўлишига қарамай, қаҳрамоним 300 гектарга яқин лаълми ернинг эгаси, фермер. Фермер бўлганда ҳам, миллион-миллион долларлик экспортни амалга оширишни режалаштирган фермер.\nУ 650 миллион шахсий жамғармасига 140 миллион сўмлик кредит ҳамда 400 миллион сўмлик субсидия асосида “Улуғберди бобо” фермер хўжалигини бунёд этганига ҳали кўп бўлгани йўқ. Шундай бўлса-да, ернинг 35 гектарига экилган экспортбоп йирик қора кишмиши узумлар ҳосил беришни бошлади. Афғон тужжорлари билан тузилган битим асосида ҳар уч метр квадратга бир тупдан қадалган кавраклар эса бир-икки йил орасида доривор ширасини бериши, шубҳасиз.\nЧўл зонасидаги сув танқислигини томчилатиб суғориш механизми билан бартараф этиб, суви йўқ саҳрода боғ яратаётган “Улуғберди бобо” фермер хўжалиги асосчилари Н. Улуғбердиев ва рафиқаси Г. Қўшабоеваларнинг айтишича, айни пайтда уларнинг 10 нафар доимий ва 20 дан ошиқ мавсумий ишчилари бор.\nОилавий фермерлар каврак ва узум даромадини кўрсатгунга қадар ҳам шахсий маблағларининг айланмасини тўхтатмаслик учун чорвани ривожлантирди. Айни пайтда 400 бош қўй –қўзисига 300 дан ошиқ кластер учун олинган майда шохли уй ҳайвонларини қўшиб, 20 бош қорамол билан бирга боқмоқда.\nШунингдек, қишлоқ шароитини ҳисобга олган ҳолда, хусусий уй-боғча очиб, 30га яқин мактабгача таълим ёшидаги болаларнинг тарбиясига масъулиятни бўйинларига олишган.\n-Бизнинг етти авлодимиз деҳқончилик билан шуғулланган. Ўзим жисмоний тарбия йўналиши бўйича олий маълумотли бўлсам ҳам, барибир ота-бобомнинг касби ўзига тортди.\nБобомнинг катта бобоси деҳқончилиги ортидан 17 туя (ҳар бир туяга 500 кило буғдой ортишган) ўлпон тўлаб, Бухоро хони амир Музаффархоннинг назарига тушган экан. Бу тўғрисидаги маълумотлар Бухоро тарихи битилган архив ҳужжатларига муҳрланган. Энди, ўзингиз ўйланг, 17 туяда ўлпон тўлаш учун озмунча ҳосил олиш керакми?, —дейди Н.Улуғбердиев.\nДарҳақиқат, катта ер эгаси бўлишнинг катта масъулияти ҳам бор. Энг олис ҳудуддаги кичик бир қишлоқдан улкан ниятлар билан шахдам одимлаётган юртдошларимиз талайгина. Зеро, Янги Ўзбекистон катта масъулиятни зиммасига ола билганлар билан мустаҳкамланади.\nБеҳзод Қўчқоров2021-07-02 09:10:44\n100 гектарлаб ерларда ҳалол меҳнат қилиб меҳнатидна барака топаётган шундай фидойи ҳамюртларимиз купаяверсин.


Ўзбекистон қўшнилари билан чегараларни очишга шошаётгани йўқ\nЎзбекистон парламентининг Қонунчилик палатаси мамлакатнинг Евроосиё иқтисодий ҳамжамиятига (ЕИҲ) аъзо бўлишига доир баъзи ҳужжатларни кўриб чиқди ва маъқуллади.\nЎзбекистон ҳукуматига мойил саналган “Press-uz.info” сайтининг ёзишича, ёзги таътилдан дам олиб қайтган депутатлар бир неча муҳим ҳужжатни бир ўтиришда муҳокама қилиб битирган. Жумладан, 2001 йил 31 майда Минскда имзоланган Евроосиё иқтисодий ҳамкорлик ташкилоти имтиёз ва иммунитетлари тўғрисидаги конвенцияга, шунингдек, 1999 йил февралда Москвада имзоланган божхона иттифоқи, ягона иқтисодий макон ҳамда ҳамжамиятга аъзо давлатлар чегараларини қўриқлаш ва бу борада ҳамкорлик қилиш тўғрисидаги битимларга Ўзбекистоннинг ҳам қўшилиши тўғрисидаги қонун лойиҳалари бир ўқишда қабул қилинган.\nЎзбекистон ЕИҲга қўшилгандан буён божхона иттифоқи ва ягона иқтисодий макон тўғрисидаги келишувларга қўшилишни пайсалга солиб келаётган эди. Қуйи палата бу келишувларни маъқуллагани мамлакат раҳбарияти бу борада бир қарорга келганидан дарак беради. Аммо парламент муҳокама қилган ва маъқуллаган ҳужжатлар орасида Ўзбекистоннинг ўз қўшнилари Тожикистон ва Қирғизистон билан виза тизимини бекор қилишига оид ҳужжат йўқ. Яъни Ўзбекистон ҳукумати ҳануз чегарани очиш ниятида эмас.\nБироқ баъзи келишувларнинг маъқулланиши бу ҳужжатларнинг айрим шартларинигина бажариш истаги ҳам туғилганидан дарак эмас кўринади.\nҲар ҳолда ташкилотга аъзо давлатлар раҳбарларининг Сочидаги норасмий учрашувида сўзлаган Ўзбекистон президенти шунга очиқ ишора қилиб ўтди.\n“Ҳаммамизнинг қачон тайёргарлик кўришимиз ва биргаликда божхона иттифоқини ташкил этишимизни кутиш, менимча, мантиқий ечим эмас. Шу маънодаки, биз ишонч билдирган уч мамлакат бу иттифоқни тузади ва улар бошқа давлатлардан кўра тезроқ ҳаракат қилади. Яна такрор айтаман, бу масалада ўзаро жиддий келишмовчиликларимиз йўқ”, - деди Ислом Каримов.\nХуллас, Ўзбекистон раҳбари ЕИҲ ҳужжатларининг аксариятига қўшилиш учун аввалига бир йил муддат сўраган бўлса, энди божхона иттифоқи ва ягона иқтисодий макон борасидаги келишувларни бажаришни номаълум муддатга кечиктирмоқда.\nБироқ Ўзбекистон ҳукуматини куйинтирмаётган бу масала мамлакатнинг ён қўшнилари билан чегараларида яшаётган аҳолини энг тўғри маънода куйинтиряпти.\nЎзбекистоннинг қўшни Қирғизистон билан чегарасида истиқомат қилаётган ва кўпроқ айнан чегарадаги низолар билан шуғулланаётган “Воздух” инсон ҳуқуқлари ташкилоти раҳбари Азимжон Асқаров “симтўсиқлар билан ўралган чегаралар ва ўрнатилган виза тартиби ҳукуматлар айтаётган хавфсизлик чора-тадбирлари эмас, балки икки давлат ҳуқуқ-тартибот органларининг чўнтаклари учун хизмат қилаётгани”ни таъкидлади.\nФарғоналик Абдусалом Эргашев сўзларига кўра, Ўзбекистон бу ташкилотга аъзо бўлганда чегаралар очилишига туғилган умидлар пучга чиқиб бўлган ва ҳозир ўзбекистонликларнинг аксариятида чегаралар яқин пайтларда очилишига ишонч қолмаган ҳисоб.\n“Ўзбекистон бу ташкилотга аъзо бўлганда чегаралар очилармикин, борди-келди енгиллашармикин, деган умид туғилган эди. Бироқ бу умидлар пучга чиқди. Ҳар хил иттифоқлар тузилиб, ҳужжатлар қабул қилингани сари муносабатлар баттар оғирлашяпти. Биргина Шоҳимардонга кираверишдаги 8 километрлик йўлда 10 тадан ортиқ пост бор. Ўзбекистон олдин июлгача муддат сўради, энди эса буни яна чўзяпти. Ҳали-бери чегара очилишига ишончим йўқ”, - дейди А.Эргашев.\nУ чегараларни очмасликда ҳеч бир мантиқий асос йўқлиги, бу Ўзбекистон раҳбарининг “асоссиз ваҳимасига қурилган қўрғон” эканини таъкидлади.\nШу тариқа, узоқ йиллар давомида қўни-қўшни яшаб, борди-келдиси қуюқ бўлган Ўзбекистон, Қирғизистон ва Тожикистон аҳолисини қийнаб келаётган ва ҳатто Сочидаги сўнгги учрашувда Тожикистон раҳбарини ҳам куйинтирган масала Ўзбекистон раҳбариятини куйинтирмаяпти. Боиси, Тожикистон Евроосиё иқтисодий ҳамжамияти доирасида ягона иқтисодий маконга бирлашиш шартларини тўлиқ бажариб боряпти. Буни Сочидаги учрашув чоғида ҳамжамиятга аъзо мамлакатлар раҳбарлари, хусусан, ягона иқтисодий маконга бирлашишга қарор қилган Россия, Қозоғистон ва Беларус етакчилари ҳам эътироф этди. Аммо Тожикистон бу иттифоққа бирлаша олмайди, чунки унга бирлашаётган мамлакатлар билан умумий чегараси йўқ. Ўртада Ўзбекистон бор.\n“Афсуски, биз бевосита чегарага эга эмасмиз. Бу ҳақда Евроосиё иқтисодий ҳамжамияти раиси ҳам учрашув вақтида алоҳида таъкидлаб ўтди. Бироқ энди умид қиламизки, ҳурматли қўшниларимиз - Ўзбекистон ва Қирғизистон раҳбарлари кейинги йилнинг октябрь ойигача ўз қонун ҳужжатларини унификация қилиш ва Евроосий иқтисодий ҳамжамияти доирасидаги интеграция жараёнларини тезлаштиради”, - деди Тожикистон раҳбари Имомали Раҳмонов Сочи учрашувида.\nАммо, аксар таҳлилчилар фикрича, бу умидларнинг оқланиши фақатгина Ўзбекистон президенти Ислом Каримовнинг сиёсий иродасига боғлиқдир.


Болалар қувончига шерик божхоначилар Маданий-маърифий тадбирлар\nБолалар – умримиз мазмуни, кўзларимиз қувончи! Уларнинг юзидаги табассум, кўзларидаги беғубор ҳайрат учун ҳар бир ота-она жонини беришга тайёр бўлади.\nЮртнинг бахтли болалари Маданий-маърифий тадбирлар\nБолалик—ҳаёт уммонининг мусаффо сарчашмаси. Боиси, у ҳар бир мурғак қалб учун ташвишлардан йироқ, эзгуликка тўла лаҳзалардир.\nСирдарёда божхончилар болажонлар учун байрам тадбири уюштиришди Маданий-маърифий тадбирлар\n1 июнь - Халқаро болаларни ҳимоя қилиш куни муносабати билан Сирдарё вилояти божхона бошқармаси томонидан ҳам маърифий кўнгилочар тадбир ташкил қилинди.\nБахтли болалик байрами Маданий-маърифий тадбирлар\nБожхонада хорижий тилларни ўрганиш юзасидан ўқув семинари бўлиб ўтди Маданий-маърифий тадбирлар\nНаманган вилояти божхона бошқармасида “Давлат божхона хизмати органлари ходимларига хорижий тилларни билганлиги учун устама белгилаш тартиби” тўғрисида ўқув семинари бўлиб ўтди.\n“Маънавият оиладан бошланади” мавзусида давра суҳбати ташкил этилди Маданий-маърифий тадбирлар\nМузейлар - тарих кўзгуси! Маданий-маърифий тадбирлар\n“Оила – маънавият ва тарбия маскани” мавзусида маънавий-маърифий тадбир бўлиб ўтди Маданий-маърифий тадбирлар\nҲар қайси миллатнинг, ҳар бир инсоннинг маънавиятини шакллантириш ва юксалтиришда оиланинг ўрни ва таъсири беқиёсдир.


Россияда коронавирус қурбонлари сони қарийб 6 минг нафарга етди\n28 октябр 2020, Тошкент вақти: 22:53\nМоскванинг Қизил майдонида тартиб сақлаш учун турган ҳарбийлар, 2020 йил июни.\nРоссияда сўнгги кеча-кундузда коронавирусга чалингани ортидан 112 нафар бемор оламдан ўтди. Эпидемия бошланганидан бери эса COVID-19 важидан ҳаётдан кўз юмганлар сони, расмий маълумотларга кўра, 5 971 нафарга етган.\nЎзбек муҳожирлари энг кўп бўлган Россия ҳозирда коронавирус инфекцияси юқтириб олганлар сони бўйича дунёда АҚШ ва Бразилиядан кейин 3-ўринда бормоқда. Бу мамлакатда вирусга чалинганларнинг умумий сони 476 минг 658 нафарга етган.\nАйни пайтда хасталик ёйила бошлаганидан бери соғайиб кетганлар сони 230 минг 688 нафарга етгани қайд этилган. Коронавирусга чалиниш ҳолатлари энг кўп Москва шаҳри ва вилояти ҳамда Санкт-Петербургда кузатилмоқда.


«Ёшларни она юртга садоқат руҳида тарбиялаш - долзарб вазифа»\n16 май 2022 468\nМаънавиятимизнинг ўзаги миллий - анъаналаримиз оила, мактаб бағрида, маҳалла остонасида шаклланиб камол топган бўлиб, асрлар давомида аждодларимиздан авлодларга мерос сифатида етиб келган урф одатларимиз, қадриятларимиз, анъаналаримиз ҳам миллийлигимиз рамзи бўлиб, катта қадрга эгадир.\nЁшлар жамиятнинг асосий қисми ҳисобланади. Дарҳақиқат, янги Ўзбекистонимиз барча ҳамюртларимиз, айниқса, ёшлар билан биргаликда барпо этилаётир. Мамлакатимиз Президенти таъкидлаганидек, “Жамиятда тинчлик ва осойишталикни таъминлашда ҳеч ким четда турмаслиги, “Ўз болангизни, ўз уйингизни, ўз Ватанингизни кўз қорачиғидек асранг!” деган шиор одамларимиз қалбидан чуқур жой олиши керак”.\nЯшнобод тумани ИИО ФМБ вояга етмаганлар масалалари бўйича инспектор-психологлари томонидан мактабларда «Ёшларни она юртга садоқат руҳида тарбиялаш - долзарб вазифа» мавзусида маънавий-маърифий учрашувлар ва ҳуқуқий тарғибот тадбирларини ўтказиб келмоқдалар.\nХусусан, туманнинг 153-сонли умумтаълим мактаби ўқувчилари иштирокида ўтказилган тадбирда ватанпарварлик ҳар бир давлат ҳаётининг маънавий асоси ҳисобланиши ва жамиятни ҳар томонлама ривожлантириш борасида энг муҳим сафарбар этувчи куч сифатида намоён бўлиши ҳақида сўз юритилди. Шунингдек, ёшларда юксак маънавият ва қонун устуворлиги асосида яшаш, эл-юртга садоқат, адолат, ҳалоллик ва жасорат каби олижаноб фазилатларнинг мазмун-моҳияти ҳамда аҳамиятига алоҳида эътибор қаратилди.\nЮртимизда ҳукм сураётган тинчлик ва осойишталикнинг қадрига етиш, маҳаллаларда соғлом муҳитнинг барқарорлигини таъминлаш ҳамда ўз Ватанининг равнақи йўлида ёшлар масъулияти амалий мисоллар орқали тушунтириб берилди.\nҚизиқувчан ёшларни ҳар доим кузатиб, назорат қилиш замоннинг долзарб масалалари қаторига киради. Ўтказилаётган маънавий-маърифий тадбирлар эса ёшларни юксак маънавиятли, ғоявий онгли, ўз-ўзини англаши, миллий ғурурга эга бўлиши, ўз миллати ва унинг тарихи билан фахрланувчи, юксак идеалларга интилувчи ва меҳнатсевар, иймонли ва инсофли, ўтмиш аждодлар ва кексаларга нисбатан иззат-ҳурматли ҳамда юрт тақдирини ўз тақдири билан бир деб ҳисобловчи шахс бўлиб етишиши учун хизмат қилади.\nЁшлар фаоллигини таъминлашнинг яна бир муҳим йўналиши китобхонлик маданиятини шакллантириш, турли фан ва спорт тўгараклари жалб этишдир.\nШу боисдан, инспектор-психолог мактабдаги мавжуд тўгараклар фаолияти билан танишиб ўқувчиларнинг қизиқишлари билан мунтазам равишда суҳбатлашиб боради. 153-умумий ўрта таълим мактабида ўқувчилари бўш вақтларида турли хил фан ва спорт тўгараклари ташкил қилинган. вояга етмаган ўқувчи ёшлар бўш вақтларини ҳар хил компьютер ўйинлари хоналарида эмас, балки мактабда ташкил этилган тўгаракларда ўтказадилар бу эса ўқувчилар орасида турли хил кўнгилсизликларнинг олди олиши шубҳасиздир.\nЯшнобод тумани ИИО ФМБ ВЕМБ инспектор-психологи, лейтенант


Собиқ боксчи африкалик қабилани қулликдан озод қилди – AllSportuz.com\nСобиқ боксчи африкалик қабилани қулликдан озод қилди\nЖастин Врен ўзини боксга бағишлаган ва узоқ вақт давомида у қилишни мумкин бўлган ягона нарса эканлигига жиддий ишонади. 18 ёшида у профессионал даражага кўтарилади ва 23 ёшида 13 та жангда ғалаба қозонади, аммо шу билан бирга у руҳий тушкунликни бошидан кечирди, гиёҳванд моддаларни истеъмол қилишга ва ҳатто ўз жонига қасд қилишга уринади. У бу маъюс ҳолатдан фақат муҳим бир нарса қилиш ва одамлар учун фойдали бўлиш учун ўз ўзига сўз беради.\nЖастинда Африкада азоб чекаётган одамларга ёрдам бериш фикри бор эди. У кичик Пигмийларнинг яшаш жойи жойлашган Конгога борди. Бу одамлар ўзларининг ҳудудларига эга эмаслар ва улар аслида узоқ йиллар давомида ривожланган Мокпала қабиласи томонидан қулликда бўлиб, озиқ-овқат учун ишлашган (пигмиялар оиласи учун мукофот сифатида уларга иккита майда банан берилади). Кучли очлик туйғуси пигмияларнинг золимларга қарши туришига йўл қўймади ва Жастин уларга қандай ёрдам беришга тайёрлигини тушунди. У ўз мақсадини қуйидагича шакллантирди: “Мен одамларга қарши курашдим, лекин аслида одамлар учун курашмоқчи эдим.”\nБоксчи пигмаларни куч билан озод қилиш мумкин эмаслигини тушунди, чунки бу келажакда адоватни кучайтиради. Кейин у иккала қабилани хурсанд қилиш усулини ўйлаб топди.\nИккала томонга ёрдам бериш усули аниқ эди: қабила ҳудудига сув таъминотини олиб келиш. Жастин хайрия ташкилотига асос солган, унинг номи “Унутилганлар учун кураш” деб номланган. Йиғилган пул билан у цивилизациядан узоқ жойларга сув қувурлари ётқизган ва сув насосини қурган ишчиларни ёллашга муваффақ бўлди. Бундан буён мокпалаларга ҳар куни сув ташийдиган қуллар керак эмас эди, шунинг учун улар пигмаларни қийинчиликларсиз озод қилишади.\nЖастиннинг лойиҳасига 8 йил тўлди, шу вақт ичида у кўп марта пигментларга саёҳат қилган. Собиқ боксчининг жамғармаси қабила учун кичик бир эр участкасини сотиб олиш ва сув таъминотини ўрнатиш учун этарли эди. Илгари, кўпгина пигментли болалар сувсизликдан вафот этганлар, энди қабила омон қолиш имкониятига эга бўлди.\nNext 6 апрель – Халқаро Спорт куни!


Қаерга дейсизми? Ишга? Йўқ. Ўқишга ҳам эмас. Фан олимпиадаларига бориб юрманг! “Танкингиз” бўлмаса, ота-онангиз бой бўлмаса, боришнинг фойдаси йўқ. Сабабини сўрайсиз-а?! Бу ҳаммага маълум-ку. Сиз минг чиранманг, минг ҳаракат қилманг, “танка”си борлар ютиб кетаверади. Сиз эса ҳужжат ва кўзбўямачилик учун иштирок этиб берасиз холос.\nТўғри-да, бошқа қатнашчи “шпаргалка” билан қўлга тушиб, аудиториядан чиқариб юборилса ҳам, озгина вақт ўтмай олимпиадада қатнашишни давом эттираверади. Чунки олимпиада ўтказилаётган олий ўқув юртининг ректорига “Вазирлик”дан қўнғироқ қилишган-да. Қириқ олтита иштирокчининг фикри ва ҳуқуқлари “Вазирлик”дагиларнинг гапи олдида бир тийин.\nБундай ҳолатларни гувоҳи бўлганингиздан кейин яна шу каби танловларда иштирок этиш хоҳиши бўлармиди? Асло!!! Бу каби воқеалардан сўнг талабанинг руҳан ҳам маънан синиши билан ҳеч кимнинг иши йўқ.\nГапларим кимларгадур тегиб кетмасин. Кимнидур камситиш ёки халқ орасида шарманда қилиш ниятим ҳам йўқ. Бўлганида исм-шарифларни аниқ-аниқ ёзган бўлар эдим. Шунчаки, ёш авлодни баркамол этиб тарбиялаш асосий мақсадлардан бири бўлиб турган бир пайтда, уларни синдириш, коррупциянинг “илдизи” ҳали ҳануз томир отиб ётганини кўз-кўз қилиш яхши эмаслигини эслатиб ўтмоқчиман.\nҚадрли, ота-оналар, “танка” вазифасидаги амалдорлар! Дунёда сизнинг фарзандингиз ёки яқинларингиздан ҳам бошқа билимга чанқоқ ва иқтидорли қоракўзлар борлигини унутманг! Зеро, юрт келажаги ёш авлод қўлида бўлгани билан, ёшларнинг келажаги сиз – катталарнинг қўлида!\nёш ижодкор талаба, Наманган шаҳри.\nҚалбдан чиққан гап қалбларга кўчди\nНаманган вилоятида 2019 йилга бориб саноат маҳсулотлари ишлаб чиқариш ҳажми 2,1 баробар ортади\nюрманг Овора Имтиҳон гап бўлиб бориб аччиқ арафасидаги


Пандемия туфайли Сингапур авиакомпанияси иккита самолётни...\n15.10.2020 16:34 0 1336\nФОТО: «Singapore Airlines Ltd»\nСингапурнинг «Singapore Airlines» авиакомпанияси коронавирус пандемияси даврида иккита «А380» самолётини ресторанга қайтадан жиҳозлади. Ноёб муассасага кириш чипталари ярим соат ичида сотилиб кетди, деб ёзади «Bloomberg».\nСамолётлар фақат икки кун — 24 ва 25 октябрь кунлари Чанги аэропортида умумий овқатланиш муассасалари сифатида хизмат кўрсатади. Люкс классдаги жой 642 Сингапур долларига баҳоланди — тахминан 4,9 миллион сўм. Бизнес-классдаги жой сал арзонроқ — 321 доллар ёки қарийб 2,4 миллион сўм. Премиум-эконом класси 96 доллар (725 минг сўм атрофида), эконом эса 53 доллар (тахминан 400 минг сўм)ни ташкил этди.\n«Ҳаво» ресторанлари учун таомнома сингапурлик ошпаз Шермей Ли томонидан ишлаб чиқилди. Меҳмонларга ичимликлар бепул таклиф этилади. Хоҳловчилар учун эса авиакомпания самолёт бўйлаб саёҳат уюштиради.\n«А380» ҳаво транспорти 471 кишига мўлжалланган. Пандемия шароитида эса меҳмонларнинг ярмигина ресторан-самолётга ташриф буюриши мумкин.\nСингапур авиакомпания самолёт ресторан пандемия коронавирус


РЎЗАДОРГА ЖУНУБЛИК ХАЛАЛ БЕРМАЙДИ\n05:00 / 11.01.2017 2215 pdf Ўқиш режими + -\nОиша розияллоҳу анҳодан ривоят қилинади: «Набий соллаллоҳу алайҳи васалламни Рамазонда эҳтилом ҳолида фажр топар эди. Шунда, ғусл қилар ва рўза тутар эдилар».\nШарҳ: Яъни Пайғамбар алайҳиссалом эҳтилом бўлиб, ғусл қилмасларидан олдин тонг отиб қолар эди. Тонг отгандан кейин ғусл қилиб олар ва рўзани тутаверар эдилар.\nУшбу ҳадисдан Пайғамбар алайҳиссалом ҳам эҳтилом бўлишларини ва жунублик ҳолати рўза тутишга халал бермаслигини билиб оламиз.\nШунингдек, жунуб одам ғусл қилса, рўзасига футур етмаслигини кўрамиз.\nУмму Салама розияллоҳу анҳодан ривоят: «Набий соллаллоҳу алайҳи васаллам жинсий яқинликдан, эҳтиломдан эмас, жунуб бўлган ҳолларида тонг отдирар эдилар. Сўнгра оғизларини ҳам очмас, қазо ҳам тутмас эдилар». Ушбу икки ривоятни бешовлари ривоят қилган.\nШарҳ: Бу ривоятда ҳам олдинги ривоятдаги маъно такрорланмоқда. Шу билан бирга кўпроқ баён бўлмоқда. Жунублик эҳтиломдан эмас, жинсий яқинликдан экани таъкидланмоқда. Шунингдек, оғиз очилиб кетмаслиги, рўзани қазо қилиб тутмаслик баёни билан ҳам таъкидланмоқда. Албатта, бу ҳолатларда жунублик кечаси, рўза йўқ пайтида етган бўлади.\nАммо Рамазон кунлари, рўзадорлик пайтида эҳтилом бўлиб, уйқусида булғаниб қолса, рўзасига зарар етмайди.\nЛекин жинсий яқинлик туфайли бўлса, рўза бузилиши ва каффорот вожиб бўлиши ҳақида олдин айтиб ўтганмиз.\nУламоларимиз назар туфайли, яъни бошқа жинсдаги шахсга шаҳват назари билан қараш туфайли ва сунъий равишда шаҳват қўзғатиш орқали жунуб бўлиб қолса, рўзаси очилади, деганлар.\n05:00 / 11.01.2017 1962\n05:00 / 11.01.2017 3011\nРўза: унинг тарихи, ҳақиқати, мақсадлари\nБисмиллаҳирроҳманирроҳимМана, муборак Рамазон ойнинг бир неча кунларини ҳам ўтказдик. Бизларни ушбу улуғ кунларга етказган Парвардигори оламга шукрлар бўлсин. давоми...\n2376 05:00 / 11.01.2017\nАбу Ҳурайра розияллоҳу анҳудан ривоят қилинади .Набий соллаллоҳу алайҳи васаллам .Ким ёлғон гапиришни ва унга амал қилишни қўймаса, унинг таоми ва шаробини тарк давоми...\n2142 15:00 / 14 май\n1322. Абу Айюб алАнсорий розияллоҳу анҳудан ривоят қилинади .Набий соллаллоҳу алайҳи васаллам .Ким Рамазон рўзасини тутиб, кетидан Шавволдан олти кун рўза тутса, йил давоми...\n4441 05:17 / 19.06.2018


ЎзА - Фарғона вилояти давлат солиқ идоралари раҳбариятида қатор ўзгаришлар бўлди\n22.03.2019 11:38 Чоп этиш версияси\nНисбатхонов Шукруллохон Холматхонович - Фарғона вилояти Давлат солиқ бошқармаси бошлиғи ўринбосари этиб тайинланди.\nШ.Нисбатхонов 1969 йилда Фарғона вилоятида туғилган. 1988 йили Марғилон режа-иқтисод техникумини, 1997 йилда эса Андижон муҳандислик-иқтисодиёт институтини тамомлаган. Маълумоти бўйича мутахассислиги – иқтисодчи.\nУ солиқ тизимидаги меҳнат фаолиятини 1992 йилда Ёзёвон тумани давлат солиқ инспекциясида давлат солиқ инспектори лавозимида бошлаган. Ҳозирга қадар соҳада турли лавозимларда ишлаган. Фарғона вилояти Давлат солиқ бошқармаси бошлиғи ўринбосари этиб тайинлангунга қадар эса бошқарманинг Солиқ мажбуриятларининг ҳисобини юритиш бўлими бошлиғи лавозимида ишлаб келаётган эди.\nХолиқов Баҳодир Раҳматуллаевич - Фарғона шаҳар давлат солиқ инспекцияси бошлиғи этиб тайинланди.\nБ.Холиқов 1972 йилда Фарғона вилоятида туғилган. 1994 йилда Тошкент Давлат иқтисодиёт университетини тамомлаган. Маълумоти бўйича мутахассислиги – иқтисодчи.\nУ солиқ тизимидаги фаолиятини 1994 йилда Риштон тумани давлат солиқ инспекциясида бошлаган бўлиб, янги лавозимга тайинлангунга қадар Қувасой шаҳар давлат солиқ инспекцияси бошлиғи вазифасида ишлаб келаётган эди.\nПолвонов Назаржон Жуманазарович - Қувасой шаҳар давлат солиқ инспекцияси бошлиғи этиб тайинланди.\nН.Полвонов 1982 йилда Фарғона вилоятида туғилган. 2011 йилда Фарғона давлат университетини тамомлаган. Маълумоти бўйича мутахассислиги – иқтисодчи.\nУ солиқ тизимидаги фаолиятини 2001 йилда Риштон тумани давлат солиқ инспекциясида бошлаган бўлиб, янги лавозимга тайинлангунга қадар Фарғона вилояти давлат солиқ бошқармаси бошлиғи ўринбосари вазифасида ишлаб келаётган эди.\nАбдуллаев Қобулжон Абдужамбулович - Фурқат тумани давлат солиқ инспекцияси бошлиғи этиб тайинланди.\nҚ.Абдуллаев 1970 йилда Фарғона вилоятида туғилган. 1992 йилда Тошкент Давлат аграр университетини, 2002 йилда эса Тошкент Давлат иқтисодиёт университетини тамомлаган. Маълумоти бўйича мутахассислиги – иқтисодчи.\nУ солиқ тизимидаги фаолиятини 1993 йилда Бешариқ тумани давлат солиқ инспекциясида бошлаган бўлиб, янги лавозимга тайинлангунга қадар Бешариқ тумани давлат солиқ инспекцияси бошлиғи биринчи ўринбосари вазифасида ишлаб келаётган эди.\nАхунов Авазбек Ўрмонович - Ёзёвон тумани давлат солиқ инспекцияси бошлиғи этиб тайинланди.\nА.Ахунов 1985 йилда Фарғона вилоятида туғилган. 2008 йилда Фарғона Давлат университетини тамомлаган. Маълумоти бўйича мутахассислиги – иқтисодчи.\nУ солиқ тизимидаги фаолиятини 2008 йилда Қува тумани давлат солиқ инспекциясида бошлаган бўлиб, янги лавозимга тайинлангунга қадар Қува тумани давлат солиқ инспекцияси бошлиғи биринчи ўринбосари вазифасида ишлаб келаётган эди.\nБу ҳақда Фарғона вилояти давлат солиқ бошқармаси ахборот хизмати хабар бермоқда.


Трамп Германиядан АҚШ ҳарбийлари чиқарилиши ҳақида расмий баёнот берди\n21 октябр 2020, Тошкент вақти: 21:38\nТрамп ўз сўзида Германияни НАТО мудофаа салоҳиятини ошириш бўйича мажбуриятларини бажармаётганликда айблади.\nАҚШ президенти Дональд Трамп 15 июнь куни Оқ уйда ўтган матбуот ажуманида Германиядаги америкалик ҳарбийлар сонини 25 минггача қисқартиришини билдирди. Бу баёнот АҚШнинг айрим конгрессменлари ва НАТО бўйича иттифоқчиларни ташвишга солди.\nТрамп ўз сўзида Германияни НАТО мудофаа салоҳиятини ошириш бўйича мажбуриятларини бажармаётганликда айблади. Трамп Германиядан НАТОга ялпи ички маҳсулотнинг 2 фоизи миқдорида маблағ ажратишни талаб қилиб келаётганди.\nТрампга кўра, бу мажбурият бажарилмаётгани ортидан АҚШга Германияда ўз ҳарбийларини ушлаб туриш қимматга тушмоқда.\nТрамп Германиядан АҚШ ҳарбийлари олиб чиқиб кетилиши юзасидан биринчи марта расмий баёнот берди. Ўтган ҳафтада ахборот агентликлари 9500 нафар АҚШ ҳарбийси Германиядан олиб чиқиб кетилишини билдирган эди. Германияда 34 минг америкалик ҳарбий жойлаштирилган.\nГермания ҳукумати АҚШ ҳарбийларининг олиб чиқилиши Европага Россия таҳдидини кучайтириши мумкинлигидан ва НАТОни заифлаштиришидан ташвиш билдирган.


00:00 / 12.06.2012 | eski savollar | 4992\nАссаламу алайкум ва рахматуллохи ва барокатух. Хурматли Шайх хазратлари узур қимматли вақтизни олганим учун. Аллохим мартабезни улуг,кадризни баланд килсин. Сиздан сурамоқчи бўлган илтимосим бир дўстим гунох иш қилвотди, мани сўзларим унга таъсир қилмаябди, лекин у сизни жуда хурмат қилади, сизни гаплариз аниқ хужжатлар орқали ифода этилгани учун сизни айтганларизга албатта амал қилади. У турмушга чиққан фарзандлари бор, турмуш ўртоғи хам яхши одам. Лекин у “бирнчи мухаббати” бўлган бир инсон у хам оилали фарзандлари бор бўлган одам билан телефонда гаплашади,смс ёзишади,интернетда гаплашишади баъзида учрашиб кафеда ёки машинада гаплашиб хам туришади. Унга бунақа қилма у санга номахрам хисобланади, қалб зиноси деган нарсала бор десам, у ман фақат гаплашаман-у ёмон иш қилмиману девотди шунга илтимос сиздан бу иш гунохлиги тўғрисида номахрамларга қандай муносабатда бўлиш, эрига садоқат тўрисида унга таъсир қилаган қилиб жавоб берсангиз ман унга жавобизни кўрсатардим. Шоядки Аллохнинг мархамати ва сизнинг илмингиз зиёси билан у тавба қилиб тўғри йўлга қайтса.\n- Балоғатга етган муслима номаҳрам эркак билан ёлғиз қолишининг ўзи катта гуноҳ. Бунга зинҳор йўл қўймаслик керак.Уқба ибн Омир розияллоҳу анҳудан ривоят қилинади: «Набий соллаллоҳу алайҳи васаллам: «Аёлларнинг олдига киришдан ҳазир бўлинг!» дедилар. Шунда бир одам: «Эй Аллоҳнинг Расули, эрнинг қариндошига нима дейсиз?» деди.«Эрнинг қариндоши ўлимдир!» дедилар у Зот».Икки Шайх ва Термизий ривоят қилишган.Бу ҳадиси шарифда Пайғамбаримиз соллаллоҳу алайҳи васаллам номаҳрам эркакларни аёллар олдига киришдан ман қилмоқдалар. Чунки бу жуда ҳам хатарли ишдир. Ҳеч ким йўқ жойда бир аёл билан бир эркакнинг холи қолишига олиб келади. Бу эса ўз навбатида ношаръий, ҳаром ишга, ҳеч демаганда шубҳага, ёмон фикр туғилишига сабаб бўлади. Фараз қилайлик, бир аёл ўз уйида ёлғиз ўтирибди. Эшикдан бир номаҳрам эркак чақириб келди. Ичкарига кирди. Мазкур аёлдан бошқа ҳеч ким йўқлигини билди. Шу пайт иккисини ҳам Шайтон васваса қилиши, зинога бошлаши ҳеч гап эмас. Бундоқ ҳолатлар тез-тез бўлиб туришини ҳамма яхши билади. Зинонинг кўпчилик ҳолатлари айни бегона эркак ва аёлнинг бир жойда холи қолишларидан бошланиши ҳеч кимга сир эмас.Баъзи бирлар даъво қиладигандек, холи қолган эркак ва аёл очиқ кўнгиллик билан «дўстона» гаплашиб ўтиришди ҳам дейлик. Нимани гаплашишади? Шу пайт хотиннинг эри ёхуд эркакнинг хотини келиб қолса, уларни дўстона гаплашиб ўтиришибди, деб ўйлайдими? Умуман бошқа бир одам, қўни-қўшни кўриб қолса-чи?Баъзи бир кишилар эрнинг қариндошлари келиб-кетиб туришади, зарурат юзасидан ҳеч ким йўғида хотин олдига кирса нима бўлибди, дейишади. Саҳобаи киромлар ҳам худди шу саволни Пайғамбар соллаллоҳу алайҳи васалламдан сўрашган экан. У Зот бу иш ўлим билан баробарлиги ҳақида хабар берибдилар. Яъни, шунчалар хатарли дебдилар. Чунки бу нарса бепарволикка сабаб бўлади. Мазкур эътиборсизлик оқибатида эса, ҳаром иш содир бўлиши ҳеч гап эмас. Акасининг хотини билан зинода қўлга тушган укалар оз эмас. Шунга ўхшаш, бошқа номаҳрам қариндошлар ҳам. Шунинг учун зинҳор ва зинҳор ушбу ҳадиси шарифга хилоф қилмаслик керак. Бунинг учун кимнингдир бу шаръий амрни тарк этгани туфайли зино қилиб қўйгани ёки шубҳага қолиб, бир оила бузилган бўлиши шарт эмас. Шариатда бир ҳукм жорий бўлганми, мўмин-мусулмон киши унга қатъий амал қилавериши лозим.Жобир розияллоҳу анҳудан ривоят қилинади: «Набий соллаллоҳу алайҳи васаллам: «Эри ғойиб аёллар олдига кирманглар. Чунки шайтон ҳар бирингизнинг қон томирида юради», дедилар. Биз у Зотга: «Сизда ҳамми?» дедик.«Менда ҳам. Лекин Аллоҳ ёрдам бериб, мен саломат қолганман», дедилар».Эри ғойиб, ўзи ёлғиз аёлнинг олдига бегона эркакнинг кириши шайтоннинг васвасасига йўл очиши турган гап. Бундоқ пайтларда ҳар қандай эркак, ҳар қандай аёл ҳам шайтоннинг васвасасидан қутулиб қолиши амри маҳол. Ҳатто Пайғамбар соллаллоҳу алайҳи васаллам ҳам ўз ҳолларича бу нарсадан қутулмаган эканлар. Аллоҳ таоло у Зотга махсус ёрдам бериб, алоҳида равишда сақлаб қолган экан. Бу пайғамбарлик маъсумлигидир. Аллоҳ таоло, барча пайғамбарларни, шу жумладан, Муҳаммад соллаллоҳу алайҳи васалламни ҳам шайтон васвасасига учишдан, гуноҳ содир этишдан Ўзи сақлаган.Шундоқ бўлганидан кейин ҳеч ким бепарво бўлиши керак эмас. Ҳамма, ким бўлишидан қатъи назар, бу масалада ўзини сақлаши лозим.Расулуллоҳ соллаллоҳу алайҳи васаллам: «Бир эркак зинҳор бир аёл билан холи қолмасин! Агар шундоқ бўлса, учинчилари шайтон бўлур», дедилар». Иккисини Термизий ривоят қилган.Ушбу ҳадиси шариф олдинги ҳадислардаги маънони яна ҳам ҳам очиқроқ таъкидлаб келмоқда.


5 муҳим ташаббус: Жиззах вилоятидан эрталабки бадантарбия машғулотларидан фотолавҳалар / Olamsport.com\n22 янв 13:39\n5 муҳим ташаббус: Жиззах вилоятидан эрталабки бадантарбия машғулотларидан фотолавҳалар\nТеглар : Бешта ташаббусЖиззахБадантарбия\nСоғлом турмуш тарзини тарғиб қилишда эрталабки бадантарбия машғулотларининг аҳамияти беқиёс\nЎзбекистан Республикаси Президенти Ш.М.Мирзиёев раҳбарлигида 2019 йил 19 мартдаги ўтказилган видеоселектор мажлисининг 12-сонли баёнида белгилаб берилган 5 муҳим ташаббуснинг иккинчиси бўлган “Ёшларни жисмонан чиниқтириш, уларни спорт соҳасида қобилиятларини намоён қилишлари учун зарур шароитлар яратишга йўналтирилган ташаббус ижроси таъминлаш мақсадида юртимизнинг турли шаҳар ва туманларидаги мактабларда эрталабки бадантарбия машғулотлари ўтказилмоқда.\nСоғлом турмуш тарзини тарғиб қилишда эрталабки бадантарбия машғулотларининг аҳамияти беқиёс. Шу боисдан ушбу машғулотларни жамоавий бажариш республикамиз бўйлаб оммалашмоқда.\nЖумладан, Сирдарё вилоятининг барча туманларида эрталабки бадантарбия машғулотлари доимий равишда ўтказилиб келинмоқда. Бу борада Мактабгача таълим муассасалари ҳам ушбу машғулотларга жалб қилинмоқда.\nҚуйида эрталабки бадантарбия машғулотларидан фотолавҳалар ҳавола этилади.\nҚорақалпоғистонда 5 ташаббус тарғиботи 0\nЖиззахда велошоссе бўйича Ўзбекистон чемпионати бўлиб ўтди 0\nЖиззахда кураш бўйича Ўзбекистон чемпионлари аниқланди ФОТОГАЛЕРЕЯ 0


Марио Балотелли тунги клубдаги муштлашувда иштирок этди » Ўзбекистон янгиликлари – Zamin.uz\n"Ливерпул" ҳужумчиси Марио Балотелли шанба оқшомида Брешиа провинциясининг Лонато дел Гарда шаҳридаги тунги клублардан бирида муштлашувда иштирок этди, деб хабар бермоқда uff.uz.\nАввалига Балотелли бир неча мухлислар билан суратга тушган. Улар тунги клубдан автобусда кетишга ҳозирланишаётган эди. Аммо шундан сўнг номаълум сабабга кўра муштлашув келиб чиққан ва 33 ёшли инсон касалхонага тушиб қолган. Унинг қўли автобусдаги чипталарни текширадиган мослама орасига тушиб қолган ва оқибатда учта бармоғини кесиб ташлашга тўғир келган.\nМарио Балотелли шу муносабат билан муштлашув иштирокчиси ёки гувоҳ сифатида полицияда сўроқ қилиниши кутилмоқда. Эслатиб ўтамиз, у ўтган мавсумни "Милан"да ижара асосида ўтказган ва энди "Ливерпул"га қайтиши лозим.\n08:10 Балотелли: «Олтин тўп»ни олишим учун Роналду ва Мессини ўлдиришим керак\n11:43 Балотеллига жамоа йўқ\n19:06 Балотелли Римдан ўзига уй қидирмоқда\n13:49 Балотелли: “Испанияда «имиллаган Месси» бор, буни унутмаслик керак”\n22:05 Балотелли АПЛда ирқчиликдан энг кўп жабр кўрган футболчи деб топилди\n20:11 Марио Балотелли “Instagram”га қўйган расми учун расман узр сўради


Пепе энди ЖЧ-2018да кимга мухлислик қилишини айтди\n3 июль, 2018, 15:18\nПортугалия терма жамоаси ҳимоячиси Пепе жамоаси мундиални тарк этгач мусобақада Бразилияга мухлислик қилиши ҳақида айтиб ўтди.\n“Ўзимни бразилияликдан кўра кўпроқ португалиялик деб биламан, аммо ҳозир Бразилияга мухлислик қиламан. Оила аъзоларимнинг баъзилари ҳам ҳудди мендек Бразилиянинг олтинчи марта жаҳон чемпиони бўлишини кутишмоқда.\nПортугалиянинг мақсади чорак финалга чиқиш эди, бироқ биз Уругвайга қарши ўйинда кўп нарсаларга эътиборсизлик қилдик. Уругвай эса ўзимизга қарши ўзимизнинг ўйинимизни кўрсатди ва бизни уйга кузатиб қўйди”, - дейди Пепе.


Халқаро оила куни энди Ўзбекистонда ҳам...\n28.06.2018 07:46 0 11305\nЎзбекистон Республикаси Президенти Шавкат Мирзиёев кеча, 27 июнь куни «Ўзбекистон Республикасида оила институтини мустаҳкамлаш концепциясини тасдиқлаш тўғрисида» қарорни имзолади.\nУнга кўра, қуйидагилар Ўзбекистон Республикасида оила институтини мустаҳкамлаш бўйича асосий йўналишлар этиб белгиланди:\n— оила институтини мустаҳкамлашнинг институционал ва ҳуқуқий асосларини такомиллаштириш, ижтимоий шерикликни кучайтириш;\n— замонавий оилани мустаҳкамлаш ва ривожлантириш масалалари бўйича фундаментал, амалий ва инновацион тадқиқотлар олиб бориш;\n— демографик ривожланишни рағбатлантириш ва оила фаровонлиги даражасини ошириш;\n— оиланинг тарбиявий-таълим салоҳиятини мустаҳкамлаш, жамиятда анъанавий оилавий қадриятларни сақлаш, оилаларда маънавий-ахлоқий муҳитни яхшилаш;\n— оилаларга таъсирчан методик, консультатив ва амалий ёрдам кўрсатишнинг самарали тизимини яратиш.\nШунингдек, Бирлашган Миллатлар Ташкилоти Бош Ассамблеясининг 1993 йил 20 сентябрдаги A/RES/47/237-сон резолюцияси билан эълон қилинган Халқаро оила куни республиканинг барча ҳудудларида ҳар йили нишонланади.\n«Оила» маркази республикада 2019 йилда ва кейинги йилларда Халқаро оила кунини нишонлаш тўғрисидаги ҳукумат фармойиши лойиҳасини 2018 йил 1 сентябрга қадар Ўзбекистон Республикаси Вазирлар Маҳкамасига киритиши керак.\nоила Халқаро оила куни\nЖамият 09/02, 11:22\nЯрим тунда кўчада ўтирган қизалоқ: «Мен дадамни соғиндим»\nҲодиса 07/01, 23:33\nАзага айланган байрам! Андижонда бир оила пичоқлаб кетилди


Тошкент вилояти Янгийўл туман ҳокимлиги (Шароф Рашидов кўчаси 6-уй) – маҳаллий давлат бошқарув органи.\nЯнгийўл туман ҳокимлиги Ўзбекистон Республикаси Конституцияси ва “Маҳаллий давлат ҳокимияти тўғрисида”ги қонунга мувофиқ фаолият юритади.\nМазкур ҳуқуқий ҳужжатларга биноан туман ҳокимлиги давлат, хўжалик ва ижтимоий-маданий қурилишга раҳбарлик қилади, ижтимоий-иқтисодий ривожланиш режаларини ва маҳаллий бюджетни тасдиқлайди, ўзига бўйсунган корхона, ташкилот ва муассасаларнинг фаолиятига раҳбарликни амалга оширади, қонунларга риоя этилишини, давлат ва жамоат тартибини, фуқароларнинг ҳуқуқларини муҳофаза қилинишини таъминлайди.\nЯнгийўл туман ижроия ҳокимияти тузилмаси ва ҳодимлари сони Халқ депутатлари вилоят Кенгаши томонидан тасдиқланган бюджет чегарасида ҳоким томонидан ўрнатилади ва ўзгартирилади.\nЯнгийўл туман ҳокими туманнинг олий мансабдор шаҳси ҳисобланади ва бир вақтда туман ҳудудида вакиллик ва ижроия ҳокимиятни бошқаради.\nТмуна ҳоким Ўзбекистон Президенти ва Халқ депутатлари туман Кенгашига бўйсунади. Ҳоким Ўзбекистон Президенти томонидан тайинланади, озод этилади ва Халқ депутатлари Тошкент вилоят Кенгаши томонидан тасдиқланади.


Ўзбекистон таълим тизимида бу йил қандай ўзгаришлар бўлди 24-10-2021, 13:08 | Zamin.uz\n08:18 / 26.12.2018\nЎзбекистон таълим тизимида бу йил қандай ўзгаришлар бўлди?\nЯнги олийгоҳлар ва хориж университетларнинг филиаллари, олий таълимга кўпроқ эркинлик бериш ваъдалари, шунингдек мактаб ва илмий тадқиқот институтларидаги ўзгаришлар – булар барча якунланаётган йилда амалга оширилди. Спутник нашри Ўзбекистон республика таълим тизимидаги ўзгаришларни ўрганиб чиқди.\nЎтаётган йилда Ўзбекистонда қатор янги олийгоҳлар очилди. Эҳтимол, энг диққатга сазовор бўлгани - махсус журналистика университети очилишидир. Олийгоҳнинг раҳбарияти маълум қилишича, талабаларга таълим беришда Ҳиндистон, Туркия, Россия ва Жанубий Кореядан ҳамкасблар ёрдам беради.\nХориж олийгоҳларининг филиаллари очилишига ҳам бой йил бўлди: бир йил ичида Ўзбекистонда МИСиС ва Жанубий Кореянинг Пучон олийгоҳи филиаллари очилди.\nКейинги йилларда мамлакатда Бутунроссия кинематография давлат институти (ВГИК), Москва давлат халқаро муносабатлар институти (МГИМО), Россия жисмоний тарбия, спорт, ёшлар ва туризм давлат университетининг филиаллари очилади.\nМГИМО филиали яқин вақтларда очилиши мумкин. Россия Ташқи ишлар вазири Сергей Лавров сўзларига кўра, барча дастлабки ишлар амалга оширилди, фақат университет низомига ўзгартириш киритиш қолди.\nЎзбекистонда ғарбий Европа университети филиаллари очилиши бўйича ҳам иш олиб борилмоқда. Франция ва Буюк Британия университетларининг филиаллари очилиши ҳақида бир неча марта хабар қилинди.\nОлий таълимнинг юз йиллиги\nШу йилда Марказий Осиёда қадимий олийгоҳ – Мирзо Улуғбек номидаги Миллий Университет юз йиллик юбилейини нишонлади.\nБир неча ном ўзгартиришлардан кейин, бугун Мирзо Улуғбек номидаги миллий университет минтақада энг кучли олийгоҳлардан бири ҳисобланади.\nМуваффақият учун буюртма\nМамлакатнинг инновацион ривожланиш Стратегиясида бу йил таълим тизимини ислоҳ қилиш тўғрисида баёнот тўсатдан эълон қилинди.\nЎзбекистон дунёнинг топ-50 мамлакатлар рўйхатига киришига доир чора-тадбирларни кўзда тутадиган қонун таълим тизимини ислоҳ қилиш бўйича катта бўлимни ўз ичига олганди.\nМуаллифларнинг фикрига кўра, мамлакатда вазиятни яхшилаш учун инсон капитали ривожига сармоя киритиш керак.\nБунинг учун ногирон болалар учун мактаблар очиш, барқарор ижтимоий-иқтисодий инфратузилмани яратиш ва мактабларни педагог-дефектолог ва психологлар билан таъминлаш назарда тутади.\nОлийгоҳларга ҳам кўпроқ эркинлик бериш режалаштирилган – илмий-педагогик эркинликдан маъмурий ва молиявий мустақилликкача.\nШу билан бирга, қонунда олийгоҳлар учун молиялаштиришни кўпайтириш ва хориж университетларнинг янги филиалларни очиш ҳақида алоҳида айтилган. Ўтган йил ушбу йўналишда мунтазам равишда аниқ қадамлар қўйилаётганини кўрсатди. “Замин” янгиликларини “Одноклассники”да кузатиб боринг\nЯнгиликлар » Ўзбекистон » Ўзбекистон таълим тизимида бу йил қандай ўзгаришлар бўлди?


Манзилингиз:Муслимаат»Бош саҳифа»Янгилик ва хабарлар»«Муфассал тажвид» ва «Исломга бағишланган умр» китобларининг тақдимоти\nBy Muslimaat on\t Iyun 5, 2016 Янгилик ва хабарлар, Тадбирлар\nМинг шукрки, «Муфассал тажвид» асарининг иккинчи нашри ҳам муяссар бўлиб турибди. Каминанинг Қуръони Карим хизматига оз бўлса-да ҳисса қўшиш бахтига эришишимда Падари Бузрукворим Шайх Муҳаммад Содиқ Муҳаммад Юсуф ҳазратларининг хизматлари асос бўлган.\nИлк саводим Ҳазратимнинг ўз қўлларида чиқди. Кейинчалик Саудия Арабистонида, Либияда истиқомат қилган кезларимиз у киши бизни «Таҳфизул-Қуръон»га бердилар.\nМиср Арабистонида Қуръони Карим тиловатидан ижоза олишим, аввало, Аллоҳ таолонинг фазл карами ила, қолаверса, ҳазратимнинг тавсиялари, тарғиблари ва дуолари билан бўлди. Ватанга қайтганимдан бир муддат ўтиб у кишига тажвид илмига оид бир китоб таълиф қилиш ниятим борлигини айтганимда, хурсанд бўлдилар ва маъқулладилар. У кишининг таважжуҳлари, маслаҳатлари билан ишга киришдим.\n«Йўқ, алҳамдулиллаҳ, маълумотлар тўғри, имловий хатолар», дедим.\n«У кишининг узри бор-ку?» (оёқлари гипсда эди) дедим.\n«Муфассал тажвид» кичик бир меҳнатдир. У– илк илмий асар, бундай асарлар, одатда, содда ва оддий, ёзувчиси кўп ҳам тажрибага эга бўлмагани учун камчиликли бўлиши табиий. Аллоҳ таоло тавфиқ бериб қиблагоҳим йўлларидан бориш насиб қилса, ҳали кўп таълифлар қилишга ва янада муҳим мавзуларни ёритишга, катта‑катта китоблар соҳибаси бўлишга умидим бор. Аммо мен учун, барибир, энг қимматли ва қадрли асар «Муфассал тажвид» бўлиб қолаверади. Чунки унга ҳазратимнинг муборак назарлари тушган ва унда ҳазратимнинг бебаҳо тақдимлари бор.\nislomga bag'ishlangan umr mufassal tajvid taqdimot


Мамлакат раҳбари Қирғизистон қуролли кучлари бош штаби бошлиғи Райимберди Дуйшембиевни қабул қилди\nАтамбаев армияни кучайтириш кераклигини таъкидлади\n12:29 17.10.2016 Ҳавола олиш\nТОШКЕНТ, 17 окт — Sputnik. Президент Алмазбек Атамбаев ҳарбий хизматчиларга эътибор, қуролли кучларни модернизация қилиш ва қайта қуроллантириш мамлакатнинг бош устувор вазифаларидан бири эканлигини айтди, деб хабар беради Қирғизистон президенти матбуот хизмати.\nДушанба куни мамлакат раҳбари Қирғизистон қуролли кучлари бош штаби бошлиғи Райимберди Дуйшембиевни қабул қилди.\nАтамбаевга Қирғизистондаги хавфсизлик бўйича маълумот берилди\nАтамбаевга қуролли кучларни мустаҳкамлаш ва ривожлантириш, шунингдек мудофаани таъминловчи давлат органларининг ўзаро ҳамкорлигини ташкиллаштириш тизимини такомиллаштириш бўйича олиб борилаётган ишлар ҳақида ахборот берилди.\n"Ҳарбий раҳбарият, ҳарбийларнинг ўзлари ҳарбий тартибни кучайтириш бўйича фаол иш олиб боришлари, қуролли кучлар таркибида коррупциянинг илдиз отишига йўл қўймасликлари лозим", — деди Қирғизистон президенти.\nАтамбаев замонавий таҳдидларга ўз вақтида, муносиб жавоб қайтара оладиган қуролли кучлар тизимини шакллантириш ишларини тезроқ ниҳоясига етказиш кераклигини таъкидлади.